open-index/open-wikipedia-markdown huggingface dataset:
2048 (遊戲)

**2048**係一隻比較流行嘅單人電子遊戲，喺2014年3月份發佈，而呢隻遊戲係由呢位19歲嘅意大利人整出嚟。佢整呢個遊戲係嚟測試下自己係咪可以從零開始整隻遊戲出嚟，點知，遊戲啱發佈唔夠一個星期，全球有400萬人下載咗呢個遊戲嚟玩，甚至重出現咗呢個遊戲嘅衍生版本。

## 遊戲規則

而呢個遊戲嘅規則就好簡單，佢係通過喺個網格入面跣啲方框仔，將啲數字拼埋一齊，一直到個方框仔出咗「2048」呢4個數字就得喇。每次可以揀上下左右事但一個方向去喐，所有方框仔都會向住嗰一邊泊埋去，之後系統會喺空白格度產生一個「2」或者「4」嘅方框仔，如果兩個一樣嘅方框撞埋一齊嘅話，個數字將會變成原嚟嘅2倍。而遊戲畫面就好簡單，一開波嗰陣，喺16隻格仔入面，大部分都係灰色嘅，如果玩家拼咗個數之後就識變色。

## 參考資料

## 連出去
* 2048遊戲官網
* 2048嘅源代碼
* Windows Phone 2048
* 2048
* 挑战2048 iOS版
* 挑战2048 ANDROID版

類:網頁遊戲
哲學家

**哲學家**（，**Philosopher**）係實踐同研究哲學嘅人。「Philosopher」呢個詞嚟自古希臘文：**φιλόσοφος** （羅馬化：philosophos），係「智慧嘅愛好者」噉解，而呢個詞之所以畀人創造出嚟係歸功於希臘思想家畢達哥拉斯（公元前6世紀）。
澳門歌手一覽

以下係**[[澳門]][[歌手]]一覽**：

## 男歌手
*小肥
*古卓文
*KAVH
*黃偉麟
*Soler
*倪力
*彭永琛
*恭碩良
*杜俊瑋
*梁景文
*羅嘉豪
*趙倪生
*麥健才
*陳雪山
*馬檇鏗
*歐陽日華

## 女歌手
*龍紫嵐
*陳慧敏
*梁洛施
*馬曼莉
*孫鳳明
*余翠芝
*周佩英
*段美玉
*劉蘊晴
*禤泳倫
編輯

**編輯**係種職業，涉及到出版業界各種媒體（包括文字、圖像、錄音、影片同多媒體等等）出版之前嘅編輯，包括成形、改良同修正等等嘅工作，主要係執重於文字方面；有時重會涉及埋採訪、寫稿、審核、本地化、版權、校對等等。

並唔係所有編輯做嘅嘢都一樣，而係有分工嘅；編輯亦都唔係純綷係後期製作，例如學術書嘅編輯主要係決定採納邊啲論文，另外有啲編輯係改善小說情節或者文章結構等等，兩種都唔係後期製作，甚至可以話係前期製作。

做文字以外嘅後期製作嘅人，粵語一般唔叫編輯；例如，做影片後期製作嘅叫剪接師，做錄音後期製作嘅叫混音師等等。

編輯通常唔係一種法例規管嘅專業，但係喺一啲國家，業界可能有一啲專業組織，可能會有專業守則，或者提供一啲考試，會員考試合格會頒發一啲認證等等。

一般人會有種誤解，以為標題一定係作者自己寫，其實喺報紙入面嘅文章，標題好多時係由編輯寫嘅。
復古改制

**復古改制**，係指西漢末年王莽篡位自立新朝之後，一連串參考古時《周禮》嘅社會制度改革，因為唔符合現實情況（離地），政策又成日改，最後都失敗，更令王莽最後畀人推落台。
基布利奧

**基布利奧**（Gabriel）一個男人名，源於希伯來文，意思係 ｢上帝係我嘅力量｣，喺英文，法文，葡文都常見，亦有用嚟做姓。
樂經

《**樂經**》係相傳嘅儒家六經嘅其中一本，相傳響秦始皇焚書後就失傳，亦有學者認為根本唔存在。
冷風機

**冷風機**係介乎電風扇同冷氣機之間嘅電器，一般都係透過水帶走熱量令吹出嚟嘅風涼少少，但始終唔及用雪種嘅冷氣機凍。
俄羅斯帝國

**俄羅斯帝國**係俄羅斯自1721年彼得大帝稱帝到1917年尼古拉二世退位期間用嘅國號。

俄羅斯帝國被俗稱**沙皇俄國**（**沙俄**），源自佢前身俄羅斯沙皇國。
華穗路 (廣州)

**華穗路**（）係中國廣東省廣州市入面嘅一條主幹道。呢條馬路喺天河區珠江新城入面，北邊喺黃埔大道西同天強路嘅交界嗰邊開始，一直向南去到臨江大道同江月路嘅交界嗰邊。

## 概要
全長3.6公里，闊71米，雙向10車道。

## 經過嘅道路
呢度啲路嘅順序係從北去到南嚟排嘅，其中**加粗**咗嘅字係主幹道：
* **[[黃埔大道|黃埔大道西]]**、天強路
* 華強路
* **[[金穗路 (廣州)|金穗路]]**
* 華明路
* 華成路
* **[[花城大道]]**
* 華利路
* 華就路
* **[[臨江大道]]**、江月路
社會福利

**社會福利**係指政府或者民間組織（社會福利機構）向弱勢社群提供援助，改善佢哋生活，令成個社會都得益。
類:社會
半人馬小行星

**半人馬小行星**係種似彗星嘅小行星，用希臘神話入面嘅半人馬起名，太陽系入面直徑大過一公里嘅半人馬小行星有大約44,000個。
禺山

**禺山**（）係秦漢時期，廣州市入面嘅其中一個山仔，嗰時廣州城入面，因為有番山同禺山呢兩座山先至嗌咗「番禺」呢隻名。而所謂嘅「禺山」就喺而家嘅中山四路同北京路附近嗰邊。喺明朝嗰陣嘅羊城八景入面講到嘅「**孤兀禺山**」就係喺呢度。

## 點解座山會俾人剷咗？
喺唐朝滅亡，五代十國開始嗰年（公元907年），有位嗌「劉壟」嘅南漢皇帝就為咗將個廣州城整大佢，結果將呢座山剷咗。禺山雖然話俾人剷咗，但而家重有條用住「禺山」嘅路名喺度。

## 參攷
* 清代羊城八景--孤兀禺山
* 寻找禺山
育瑟夫·明基勒

**育瑟夫·明基勒**（，），係納粹德國黨衞隊同奧斯威辛集中營嘅一名軍醫。明基勒係負責篩選當時被運抵集中營嘅囚犯嘅醫生之一，負責裁決將囚犯送去毒氣室殺死定係強制佢地從事勞動，並且對集中營嘅人做殘忍同唔知點嘅科學價值嘅人體實驗；打完仗之後，佢先係用假名匿喺德國，然之後走咗去南美洲，直至佢喺巴西意外浸死，對佢嘅遺體做DNA測試先確認佢嘅身份。

## 生平
### 早期經歷
1911年3月，育瑟夫·明基勒喺德國拜仁州捐茨堡（Günzberg）出世，老竇老母分別係卡爾同禾柏嘉·明基勒。明基勒響慕尼黑大學學哲學同人類學嗰時話法西斯主義係佢生活中嘅決定性因素，佢敬仰呢個政治概念，令佢將醫學知職同政治取態融合，作為佢嘅研究同職業選擇。

明基勒喺佢發佈嘅「四個種族嘅下顎種族形態學研究」（）呢篇博士論文入面提出咗，一個人嘅種族可以由下巴嘅形狀識認；納粹組織見到明基勒嘅研究之後，響1943年5月調派佢去奧斯威辛集中營。

### 奧斯威辛集中營
明基勒喺波蘭嘅奧斯維辛集中營擔任軍醫，佢執掌生殺大權，可以決定送去營區嘅猶太人係要送去毒氣室殺死定係強制佢地從事勞動，因此人稱「死亡天使」。明基勒盡可能消滅唔能夠勞動嘅人，又用活人進行「改良人種」嘅試驗，有大約四十萬人死喺佢手下。佢曾經迫受害者接受藥物注射，試圖改變佢地對眼嘅顏色或者令佢地絕育；佢重喺活人身上接種病毒同細菌，並喺無麻醉嘅情況之下同佢地截肢同移除器官。

## 紀念
2005年3月，一座為紀念納粹受害者而設立嘅雕塑響育瑟夫·明基勒嘅家鄉落成，呢座雕塑上面嘅銘文寫住：「無人可以將佢自己同民族嘅歷史切割。一個人唔應該亦都唔可以俾歷史沉睡，否則歷史會重演，並且成為現實嘅一部分。」；銘文四周圍有好多對喊緊同嚇親嘅眼，提醒尐人唔好忘記二戰期間納粹嘅種種暴行。

## 參考
鄧世昌

**鄧世昌**（，），原名**永昌**，字**正卿**，諡**壮節**，廣東番禺龍導尾人，大清北洋海軍將領，係一位民族英雄。
老人與海

《**老人與海**》（**The Old Man and the Sea**）係美國作家海明威嘅經典小說，喺1952年出版，改編自真實故事，佢就係憑呢個作品攞同諾貝爾文學獎。故事講述一個叫聖地牙哥嘅老漁夫同一條巨大嘅馬林魚嘅搏鬥。

## 故事簡介
故事發生喺古巴嘅一個小漁村度。聖地牙哥係個已經過咗花樣年華嘅老漁夫，佢已經84日都釣唔到一條魚，佢愈嚟愈被人遺忘。佢決定再一次出海，呢一次嘅決戰對象係一條巨大嘅馬林魚。聖地牙哥划住小船出海，佢好快就釣到咗呢條巨大嘅馬林魚。佢同馬林魚展開咗一場激烈嘅鬥爭，呢條魚好強大同埋頑強，不斷噉拉扯住漁線，試圖逃走。足足三日三夜，聖地牙哥同魚進行咗一場孤單而艱苦嘅戰鬥。最後，聖地牙哥成功將馬林魚拖到去小船旁邊，但佢亦付出咗巨大嘅代價。佢筋疲力盡，身體受咗好多折磨，佢因為呢場戰鬥已經攰到冇晒氣力。不過，佢仍然為自己嘅堅持同毅力感到自豪。當聖地牙哥返到漁村嗰陣，佢發現條馬林魚已經俾鯊魚食晒啲肉，只剩咗一副魚骨。呢個令佢嘅勝利變得苦澀，佢感到好失望。然而，佢並冇被擊敗，佢保持住自己嘅尊嚴同埋堅持。

類:普立茲小說獎得獎作品
艾美麗雅

**艾美麗雅**（**Amelia Mary Earhart**，失蹤）係美國女飛機師，亦係頭一位自己飛越大西洋嘅女飛機師。1937年佢試緊頭一次環球飛行嗰陣，喺太平洋豪蘭島附近失蹤。
亞洲金融風暴

**亞洲金融風暴**係1997年7月開始爆發嘅金融危機，主要影響到印尼、南韓同泰國，亦影響到香港、老撾、馬來西亞同菲律賓，至於中國大陸、臺灣同新加坡亦有少少影響。

## 北京救港謠言

喺危機過去之後，中國內地一直有廣泛流傳嘅假信息，指亞洲金融風暴期間，香港股市受到國際知名投資者索羅斯嘅衝擊，香港要北京政府幫助先至可以擊退索羅斯。不過，當時香港其實只係用咗自己嘅外匯儲備入市去擊退索羅斯，並無向北京尋求協助。
一國兩制在香港特別行政區的實踐

《**「一國兩制」在香港特別行政區的實踐**》，又叫「**一國兩制白皮書**」，係中華人民共和國國務院新聞辦公室2014年6月發表嘅一本白皮書，用中共嘅觀點去講一國兩制響香港應該點樣去實踐，特別強調香港嘅高度自治係要睇中央政府畀幾多權力畀香港，香港先至有幾多，引起泛民主派同好多市民唔滿意，亦有唔少市民因為佢而走去七一遊行抗議。
Cloudflare

**Cloudflare**係美國一個提供內容傳送網絡（CDN）服務同埋DNS代管服務嘅雲端網站公司，全世界一共有23個數據中心，可以將睇網頁嘅人分散到唔同嘅數據中心度，等幫襯佢嘅網站可以載得快啲，同時可以過濾絕大部份嘅破壞同攻擊。

## 類似公司
*亞馬遜網路服務（Amazon Web Services）
*UDomain
真普選聯盟

**真普選聯盟**（**真普聯**）係香港泛民主派聯盟，2013年3月21號發起，目標係爭取香港行政長官同香港立法會盡快有真正嘅普選。

真普選聯盟發起嗰陣，有12個成員組織（排名唔分先後）：
*人民力量
*社會民主連線
*工黨
*公民黨
*民主黨
*香港教育專業人員協會
*香港社會工作者總工會
*香港民主民生協進會
*街坊工友服務處
*公共專業聯盟
*新民主同盟
*民主動力

真普選聯盟提出嘅香港行政長官普選三軌制方案響6.22民間全民投票贏咗，但民主黨就決定退出聯盟。
林拔·韋遜

**林拔·韋遜**（； /lɑ̃bɛʁ wilsɔn/；）或者**藍伯·威爾臣**（）係法國一位男演員，喺法國法蘭西島大區上塞納省塞納河畔諾伊（Neuilly-sur-Seine）出世。

## 拎

類:法國男演員
海心沙廣場

**海心沙廣場**係中國廣東省廣州市嘅其中一個廣場，而呢個廣場喺天河區嘅海心沙嗰邊，而家係廣州嘅一個公眾廣場，重係一個城市嘅慶典活動中心。佢重係廣州新中軸線嘅節點。呢個廣場係廣州亞運會開、閉幕式嘅場地。而家係露天劇場同市民嘅休閒平臺。喺收費方面，喺2012年9月30號開始，呢間公園係免費開放。

## 佔地面積
廣場總用地面積：176,000平方米
*東西長987米
*南北闊239米

## 逳手同搞掂時間
呢間公園喺2008年逳手起，2010年起好。

## 附近海心沙站嘅收費拗數

而呢個廣場附近嘅APM車站——海心沙站，喺呢個站開咗無耐，就因為得去呢個廣場嘅出入口，而且重係話畀錢先至可以出去嘅，噉就出咗單拗數。最後地鐵考慮咗呢方面嘅嘢，就整咗條唔使畀錢就可以出站嘅通道去到海心沙島出面，一直到2012年9月30號之後嘅海心沙公園免費開放為止。

## 註
鹹水草

**鹹水草**（；學名：**'），又嗌**茳芏'''（），係莎草科莎草屬嘅多年生水生草本植物。

植株生喺水邊或廢田。

## 名
因為佢啱喺鹹淡水交界生，所以叫鹹水草。

## 用途
佢可以用嚟紮嘢、一條條嘅「繩」，紮起嘅嘢方便拎，多數喺街市用，而家鹹水草喺端午節用來紮稯同冬天時紮大閘蟹。

### 整
春天開始插秧，要施肥，雨水要足；天時熱收成，收割之後要喺未乾之前由中間破開，曬乾一個月之後，去頭去尾，就可用。

## 文化
喺香港，鹹水草用咗好耐，不過，膠袋方便，用鹹水草紮嘢唔再流行。香港提倡少用膠袋，有人試將鹹水草攞嚟紮嘢。

香港濕地公園嘅「溪畔漫遊徑」同「演替之路」可以搵到鹹水草。

## 攷

類:草本植物
類:水生植物
穆里奇

**穆里奇**（，，）係巴西嘅職業足球員，里約熱內盧州曼加拉蒂巴人，司職中前鋒或後衛，效力巴甲球隊。

2010年6月，佢以當年創新高嘅轉會費350萬美金轉投踢緊中甲嘅廣州恆大廣汽，第一次亮相就完成大四喜，隨之被廣州球迷稱為「雞爺」，嗰季亦榮膺銅靴。2011年中超聯，佢以16個入球幫助廣州隊奪得冠軍，并獲最佳球員稱號。當年8月，由於喺同遼寧隊嘅比賽中遭受不公正待遇，提出轉會申請，經過廣州球迷反復挽留，最終留隊。翌年亞冠，佢喺面對全北現代嘅5-1大勝中，射入錦上添花嘅最後一球。當季佢成功幫球隊衛冕中超，亦帶領球隊殺入亞冠八強。2013年4月18號，佢個仔加貝爾（Gabriel）喺廣州出世。2013年，佢幫助球隊實現聯賽三連冠。佢喺2013年嘅亞冠聯賽入面，射入13球，攞咗賽事最佳射手同最有價值球員。2013年11月26號，穆里奇喺亞足聯年度頒獎典禮入面，重攞埋亞洲最佳外援返嚟。

去到2014年，佢受到傷患困擾，出場時間同表現都大幅下滑，去到聯賽中段先至打破難入波嘅尷尬局面，同時亦傳出多支西亞球會對佢有意嘅消息。2014年7月，佢以800萬美金嘅身價轉投卡塔爾聯賽嘅薩德，效力廣州隊期間，共為球隊出場133次，射入77球。離別之時，廣州恆大主場天河體育場更全場高唱《講不出再見》，歡送呢位隊史第一射手。去到卡塔爾嘅第一次比賽，佢就梅開二度，幫助球會攞到一項國內杯賽錦標。但係，喺往後近一年佢仍未從傷患中恢復，出場時間斷斷續續。2015年5月，佢再次梅開二度，幫助球會攞到卡塔爾星級聯賽冠軍。

2016年4月1號，日本球會東京FC正式宣佈租借穆里奇一年，期滿後又返到巴西華斯高足球會簽約直到2017年7月10號期滿。兩日後正式重返廣州恆大淘寶踢波半年。球季完咗之後未獲球隊續約。2018年1月16號，中甲球隊梅州梅縣鐵漢宣佈佢以自由身加盟，着10號波衫。2019年球季，佢轉投另一支中甲球隊石家莊永昌（後來改名為滄州雄獅），幫球隊成功沖超。

2022年1月，佢返到巴西，再次加入巴甲球隊。

## 註

## 出面網頁
興盛路 (廣州)

**興盛路**（）係中國廣東省廣州市入面嘅一條馬路。呢條馬路喺天河區珠江新城入面，成條馬路東西走向，西邊喺冼村路嗰邊開始，一直向東去到獵德大道嗰邊。

## 概要
全長550米，闊9米，雙向2車道。

## 經過嘅道路
呢度啲路嘅順序係從西去到東嚟排嘅，其中**加粗**咗嘅字係主幹道：
* **[[冼村路]]**
* 興國路
* **[[獵德大道]]**

## 軼事
廣州嘅珠江新城近呢帶嘅路名，都係冇嗮規律先至出咗名嘅。由於個路名都係求其改咗1——2隻字，所以唔理你係外地人定係廣州本土嘅街坊都成日搞錯嗮。其實呢度啲馬路如估記住呢4個成語嘅話，就知係邊條路喇。呢度講嘅珠江新城4個成語路名當中，出喺**國盛民安**嘅成語入面，其中就包括咗下面**加粗**咗嘅字嘅其中一條馬路：
*國盛民安：興國路、**興盛路**、興民路、興安路

## 註
興盛路

**興盛路**可以係：

* 興盛路 (廣州)：喺廣東省廣州市天河區珠江新城。
* 興盛路 (香港)：喺香港葵青區葵涌。
* 興盛路 (臺東)：喺臺灣臺東縣。
* 興盛路 (武漢)：喺湖北省武漢市入面，分別喺江南區同江漢區。
* 興盛路 (防城港)：喺廣西壯族自治區防城港市東興市。
興盛路 (香港)

**興盛路**（）係香港葵青區葵涌一條馬路。西南邊喺葵福路嗰邊開始，一直向東北去到葵盛圍嗰邊。

## 概要
全長900米，闊10米，雙向2車道。

## 經過嘅道路
呢度啲路嘅順序係從西去到東嚟排嘅，其中**加粗**咗嘅字係主幹道：
*葵福路
*葵盛圍
夸美吳古瑪

**夸美·吳古瑪**（，：**Kwame Nkrumah**，）係加納政治人，曾經做英屬黃金海岸（加納前身）首相，領導加納獨立後做加納總統。
經過十二年喺外國追求高等教育、發展佢嘅政治哲學，同埋同其他海外泛非主義者組織，恩克魯瑪返返嚟黃金海岸，開始佢嘅政治生涯，主張民族獨立。 佢成立咗人民公約黨，透過空前吸引大眾選民嘅支持，迅速取得成功。 佢喺1952年成為首相，當加納喺1957年脫離英國獨立時，繼續擔任呢個職位。1960年，加納人通過咗新憲法，並喺選咗恩克魯瑪做總統。

佢嘅政府主要係社會主義同民族主義。佢資助國內工業同能源項目，建立咗強大嘅國家教育制度，並推廣泛非主義文化。 喺恩克魯瑪政府統治下，加納喺去殖民化時期，喺非洲國際關係中扮演咗領導角色。

喺多次未遂嘅暗殺行動同日益惡化嘅本地經濟狀況夾擊之下，恩克魯瑪嘅政府喺1960年代變得威權主義，佢鎮壓政治反對派，並進行咗唔公平同自由嘅選舉。 1964年，加納通過咗憲法修正案，變成一黨制國家，恩克魯瑪成為國家同政黨嘅終身總統。 佢仲建立咗個人崇拜，成立咗意識形態學院，並自稱“Osagyefo博士”。 恩克魯瑪喺1966年俾國家解放委員會嘅政變推翻，之後加納嘅經濟喺委員會嘅監督下被私有化。 恩克魯瑪之後喺幾內亞度過餘生，並獲得名譽聯合總統嘅頭銜。

## 早年生活同教育

### 英屬黃金海岸

恩克魯瑪喺1909年9月21號星期二出世，喺英屬黃金海岸（而家嘅加納）嘅恩克羅福爾出世。 恩克羅福爾係恩則馬人地區嘅一條小村，喺黃金海岸嘅西南部，貼近法國殖民地象牙海岸嘅邊界。佢老豆冇同家人住，喺哈夫阿西尼做金匠，直到過身為止。 喀麥隆恩克魯瑪由佢阿媽同大家庭撫養大，佢哋傳統上住埋一齊，經常有啲親戚嚟探訪。 佢喺村入面、叢林同附近嘅海邊度過咗無憂無慮嘅童年。

喺佢喺美國讀書嘅年頭，佢叫做Francis Nwia Kofi Nkrumah，Kofi係星期五出世嘅男仔嘅名。 佢後嚟喺1945年喺英國改名做喀麥隆恩克魯瑪，鍾意用「喀麥隆」呢個名。 據Ebenezer Obiri Addo研究呢位未來嘅總統，「恩克魯瑪」呢個名傳統上係畀第九個仔，顯示喀麥隆可能係佢老豆幾個老婆入面第九個仔。

佢老豆，Opanyin Kofi Nwiana Ngolomah，嚟自恩克羅福爾，喺而家叫做Ellembele嘅恩則馬東，屬於阿坎族嘅Asona氏族。 資料顯示，Ngolomah住喺塔誇恩蘇埃姆市政區，做金匠生意。

Ngolomah因為佢喺傳統問題同家庭事務上嘅明智建議而受人尊重。佢喺1927年過身。

喀麥隆係佢阿媽嘅獨生仔。 佢阿媽送佢去哈夫阿西尼一間天主教傳教開辦嘅小學讀書，佢喺度表現得好叻。

## 疏仕

## 出面網頁
大坦沙

**大坦沙**（）係中國廣東省廣州市嘅其中一個島。而呢個島喺珠江白沙河嘅東邊，沙貝海嘅南邊，增埗河嘅西南邊。之前係屬白雲區，喺2002年就改咗係荔灣區嘅一部分。

## 敘述
呢個島有4.4平方公里咁大，入面有河沙、坦尾二村同一部分嘅西郊村。到咗2002年，呢度改咗係下面嘅6個社區：

*河沙社區（河沙村大部分地區）
*坦尾社區（坦尾村大部分地區）
*東海社區（萬科柏悅灣同坦尾村嘅一部分地區）
*恒海社區（喺河沙村嘅橋中花園居民社區）
*頤和社區（珠島花園1～15棟）
*長安社區（珠島花園16棟之後）

呢個地方係一片低窪地區，喺隔住條河嘅東邊嘅泮塘，重種咗啲泮塘五秀響度。呢個地方喺成個荔灣區入面，治安都好亂下。因為呢度都係啲城中村嘅地區。

## 交通
而珠江大橋同內環路嘅廣佛放射線、廣三鐵路、廣茂鐵路、重有廣州地鐵5號線同6號線都行呢度。

## 入面嘅建築同景區
*海角紅樓游泳場
*大坦沙汙水處理廠
*萬科柏悅灣
*珠島花園
*廣州市第一中學高中部

## 註
西門口甕城遺址

**西門口甕城遺址**係中國廣東省廣州市入面嘅其中一個遺址，而呢個遺址喺荔灣區同越秀區嘅交界，中山七路同中山六路、人民中路同人民北路嘅交界西南邊嘅位，寶生大押嘅斜對面。

## 敘述
喺舊時，呢個城門好似個英文大寫字母「H」字噉。南北長50幾米，東西闊18米，中間有啲城門撳咗落去中山七路嘅地底，而南邊就出咗地面，北邊就靠住啲民居住宅。

## 史

呢個遺址響明朝嗰陣，因為為咗撐住成個廣州城，就起咗呢個城門。不過棟城門喺1920年因為廣州市政府起咗條中山路同人民路而拆咗，凈係得返啲磚瓦喺度，而城墻嗰度一直以嚟都用咗嚟做民宅嘅，到咗1996年，為咗配合地鐵1號線同考古挖掘嘅工程，就喺甕城遺址嘅南邊發掘咗，整咗個基址，重喺1998年發掘咗一次出嚟。喺1999年7月，呢度係廣州市文物保護單位。

## 原本晒士
*東西長18.45m，南北闊18.15m，高3.7m
*墻體闊4.7——5.1m

## 附近嘅地鐵站改名

廣州市考古研究所喺1996年就發現咗呢個古跡，先至更加肯定咗嗰時附近起緊嘅地鐵站嘅名絕對係「西門口站」，之後重整咗個區嚟保護。而地鐵工程一直到1999年初先至搞掂。

## 睇埋
* 西門口 (廣州)
高力集團

**高力集團有限公司**（）喺1977年由生意人彭德忠創立，1997年7月3號從大鵬油墨廠換取上市，業務生產建築材料產品，包括鋼鐵、水泥產品、金屬同埋油墨等。

## 睇埋
* 香港上市公司一覽

## 出面網頁
* Home | Golik Holdings
高力豆沙

**高力豆沙**係種北京甜品，用打起咗嘅蛋白包住豆沙然後炸起，有時會包埋香蕉做餡，叫高力豆沙香蕉。
安珀警報

**安珀警報**（，），又叫做**拐騙兒童緊急警報**（，，簡稱**CAE**），係一種拐騙兒童嘅警報系統，1996年第一次喺美國出現，以當年一名受拐騙然後遭殺害嘅女仔安珀·蕾妮·哈格曼（）來命名。而家喺加拿大、歐洲部份國家同澳洲都有類似嘅警報系統。

## 簡史

1996年，一個九歲女童安珀·蕾妮·哈格曼俾人由佢祖父母喺德州阿靈頓嘅屋外拐走。四日之後，佢嘅遺體俾一個放緊狗嘅鄰居發現。之後，喺安珀嘅屋企人嘅推動之下，當地嘅媒體同執法機構整好美國嘅第一套拐騙兒童警報系統，後來逐漸推廣到其他地方。

## 啟動標準
為徂避免錯誤警報影響市民對警報嘅重視程度，安珀警報嘅啟動標準係好嚴格嘅。

目前加拿大皇家騎警嘅安珀警報啟動標準：要符合澌以下四個條件先至會啟動：
# 警方確認有兒童俾人拐走／綁架徂；
# 拐走嘅只能夠係未成年人或者有嚴重身／心障礙嘅人；
# 警方有理由相信受拐者有可能嚴重受傷，甚至死亡；
# 警方有理由相信：向大眾廣播現有嘅線索，有助於儘快安全恁攈返受拐者。

一旦警方確認四個條件都符合澌，警方就會向媒體同大眾發佈相關線索同資料，而新聞亦都會即時廣播相關事項。

美國司法部發佈嘅標準同加拿大嘅標準類似。如果加美任何一方認為拐騙人有可能偷越過境，就會向另一方通報。

## 參考
西門口

**西門口**可以係：

* 西門口 (廣州)：喺廣東省廣州市荔灣區同越秀區交界，係一個地名。
* 西門口 (寧波)：喺浙江省寧波市海曙區。
* 西門口站 (廣州)：廣州地鐵1號線入面嘅其中一棟車站，代表色係黃色。
* 西門口站 (寧波)：寧波軌道交通1號線入面嘅其中一棟車站，代表色係湖藍色。
* 西門口甕城遺址：廣東省廣州市嘅一棟遺址。
* 西門甕城遺址公園：山西省榆次市嘅一棟遺址。
* 望京門甕城遺址：浙江省寧波市嘅一棟遺址。
豆沙窩餅

**豆沙窩餅**，又寫做**豆沙鍋餅**，係種上海甜品，用雞蛋同麵粉整嘅餅皮包住豆沙然後煎起，切件食。
拔絲香蕉

**拔絲香蕉**係種北京甜品，用雞蛋同麵粉整嘅粉醬包住香蕉件然後炸起，再將佢撈埋糖漿，夾起時可以見到一絲絲糖漿，有啲人更會放佢落冰水度等糖漿定形。
廣州經濟技術開發區

（）係中國國務院喺1984年12月15號批准成立嘅一個中國國家級高新區，喺廣州市嘅蘿崗區（而家黃埔區）入面，1984年12月28號開始奠基。喺1997年，為咗加快發展廣州嘅高新技術產業，廣州市政府就調整咗高新區嘅管理體制，形成咗由廣州科學城、天河科技園、黃花崗科技園同民營科技園喺埋一齊嘅「一區多園」新格局。

## 發展史
喺1991年—2000年，廣州經濟技術開發區係經過咗2次嘅發展：

### 第一期發展（1991—1995）
喺1991年，廣州市政府發佈咗《關於廣州市經濟技術開發區進一步擴大改革開放嘅決定》提出咗發展廣州經濟技術開發區。1992年初，鄧小平嚟咗中國南邊重發表咗講話報告，話咗要把握好機會嚟深化改革。通過學咗鄧小平嘅重要講話同中共十四大嘅精神，廣州經濟技術開發區重結合咗實際，定咗條《關於進一步深化改革，擴大開放嘅問題決定》，呢份嘢提出咗起保稅區同雲埔工業區嚟深化改革同加強廉政建設、精神文明建設呢15條意見。
喺呢個階段，廣州經濟技術開發區一共搞掂咗投資92.42億元嘅固定資產投資。其中1995年就丼咗11.42億蚊嘅新區基礎嘅建設，就係噉，大幅度發展咗區域嘅經濟，嗰時，1995年嘅廣州開發區工業總產值就突破咗100億蚊嘅關口，去到140億蚊。

### 第二期發展（1995—2000）
1995年11月，國務院特區辦就喺廣州經濟技術開發區入面開咗沿海14個經濟技術開發區嘅工作座談會，而呢個會係交流同研究咗中國入面嘅各個開發區，重搞咗第二次嘅創業思路。到咗1997年嘅中共十五大入面，要求咗經濟特區喺體制創新、產業升級同擴大開放呢啲方面，一定要做高佬。就喺呢個發展階段，廣州經濟技術開發區一共搞掂咗210.6億蚊嘅固定資產投資。喺2000年重實現咗超過338.9億蚊嘅工業總產值投資。

## 區域
廣州經濟技術開發區喺廣州市嘅東邊，穗港澳黃金三角洲嘅中心地帶，東南邊靠住東莞、西南邊靠住番禺區，陸路可以去到增城、黃埔區、白雲區同天河區。到2000年底，廣州經濟技術開發區嘅規劃面積已經從1984年嘅9.6平方公里擴大到88.77平方公里，重分開咗西區、東區（出口加工區）、永和經濟區（廣州台商投資區）同埋廣州科學城呢4個區域。

### 廣州經濟技術開發區（西區）
西區喺黃埔新港、珠江同東江嘅交界之間嗰邊，規劃面積係9.6平方公里。經過咗十幾年嘅開發建設，西區已經發展到有完善配套設施嘅工業園區。

### 廣州經濟技術開發區（東區）
東區（出口加工區）喺廣州市黃埔區南崗鎮嘅東邊，廣州開發區西區嘅北邊，而呢個區分開咗南北兩區。之前原規劃面積係9.6平方公里，但因為黃埔新港同珠江、東江各碼頭港，重有大蠔洲島一共霸咗3平方公里嘅規劃用地，而廣州開發區凈係得返6.6平方公里去開發，為咗解決點解唔夠地用嘅嘢，喺1992年，國務院正式批准咗換返3平方公里嘅地嚟發展東區南片。而廣州市政府就決定咗，將雲埔工業區入面嘅4平方公里用地畀返廣州開發區嚟開發用，就發展到而家嘅東區北片。1995年，廣東省人民政府批准咗，將東區劃入廣州經濟技術開發區，而東區嘅總規劃面積係7平方公里。2000年4月，廣州經濟技術開發區俾國務院批准咗，喺東區度成立出口加工區。喺2001年3月30號，首期90萬平方米嘅出口加工區正式封關營運。

### 永和開發區

永和經濟區喺增城區永和鎮，喺1993年成立，而佢嘅規劃面積係34.7平方公里。1995年，廣州市政府決定喺永和經濟區入面起笪廣州市台商投資區。重正式批准將永和經濟區劃入廣州經濟技術開發區入面。

### 廣州科學城

廣州科學城喺廣州市區東北邊嘅白雲生態保護區附近，喺1998年12月28號開始奠基，佢嘅規劃面積有37.47平方公里。

## 帶動嘅作用
廣州經濟技術開發區喺經濟發展入面，充分利用咗政策、資源等各方面嘅優勢嚟先快人一步嘅同時，始終重注意咗建設同發展嘅大局，積極噉發揮咗地區經濟嘅示範、輻射同帶動嘅作用。

喺呢10年嘅發展入面，廣州經濟技術開發區唔停噉優化緊自己嘅產業結構。1998年，廣州經濟技術開發區同廣州高新區合併咗之後，好大噉推動咗以廣州科學城嚟做核心基地嘅高新技術產業發展；重按咗廣州市委、市政府嘅部署嚟極力加快廣州嘅東南部工業建設。喺幫貧困地區嘅發展等其他各方面，廣州經濟技術開發區都發揮咗應有嘅積極作用。尤其喺幫廣州市嘅老國有企業搬嚟呢度起嘅問題，佢重專門定咗扶持政策，喺地價、稅收方面，重幫咗國有企業同外資接軌、利用外國嘅先進管理經驗同技術。重幫咗大部分嘅廣州市區舊企業出咗生機同活力。

隨住廣州經濟技術開發區嘅事業發展，重加快咗開發區周邊地區嘅人流、物流、資金流同資訊流，喺唔同程度入面，重帶埋商貿、旅遊、房地產業同鄉鎮企業嘅發展。

## 攷
* 广州经济技术开发区
* 广州经济技术开发区

類:廣州嘅規劃
類:黃埔區
類:增城
烏沙科夫獎章

**烏沙科夫獎章**（俄語：；英文：**Medal of Ushakov**），係前蘇聯同俄羅斯聯邦一項軍事勳章，以俄羅斯帝國費奧多爾·費奧多羅維奇·烏沙科夫海軍上將嚟命名，由蘇聯最高蘇維埃響1944年3月設立。

## 參考
崙頭

**崙頭**（）係廣東廣州一條村，舊時屬番禺縣彬社，家陣屬於海珠區官洲街道管。隔崙頭海對住官洲，西北邊連住北山，有成三百二十九萬方咁大。元朝後期開村。村民姓莫、黎、陳。

村後邊有五座山，即係聖堂崗、崩崗、睡獅崗、後底崗、沙螺崗，個樣分別似旗、鼓、獅、象、印。聖堂崗除咗似旗，仲似個「崙」字，亦係最高嘅山（海拔60m，海珠區最高點），所以呢條村就叫「崙頭」。

## 街約分佈
崙頭村基本保存咗古代里巷嘅佈局，成條村有七個坊：
*南約
*東約
*西約
*北約
*上中約
*下中約
*莫街

## 古蹟
;神廟

;祠堂

;其他
*遠景流徽村牆：清朝啲海盜好狼死，於是乾隆三十七年（1772年），村民喺東南起村牆，叫「遠景流徽」。道光二十年由頭起過。咸豐二年，修整兼延長北門同西門一帶嘅圍牆，等佢哋聯埋一氣。
*南山鎖鑰：門樓。喺中約直街。
*仁厚里：門樓。喺中約直街。
*崙頭鄉約：喺後底崗下低。
*社稷之神祭壇：喺後底崗下低。
*黎氏祖墓群：喺後底崗，係崙頭黎氏始祖墓。
*進士第：清朝進士黎崇基故居。崙頭村堅守「重德明教」嘅古訓，讀書風氣盛极一時。明朝嗰時村裡邊出咗好多人才，到咗清朝，崙頭黎氏家族代代都出精英。其中，黎氏十七世黎崇基進士最巴閉，考過殿試。最神奇嘅係，崙頭黎氏家族喺清朝先後有三十二個人入讀國子監。
*崙頭民居：民居基本上都係石腳青磚鑊耳屋。喺平面佈局上，特征係三間兩廊一天井、側房木閣樓。多數民居用花崗岩石條砌牆角、門框、窗框，鋪天井地。門檐保留灰塑山水、花卉、蝙蝠圖案，山牆外塑山花、卷草圖案裝飾，屋裡面有磚雕神龕，天井、門口墀頭磚雕裝飾精美。

## 特產
崙頭物產以水果爲主，有臍橙、甜橙、糯米糍荔枝、尚書懷荔枝、桂味荔枝、紅果楊桃等。崙頭村土地五千畝，有三千幾畝種水果。崙頭水果生意最鼎盛時期，係清朝同光年間，除咗賣去省城之外，重賣到去新加坡。二十世紀三十年代，廣州市舉辦柑桔展，成個賽區唯一嘅臍橙就係崙頭嘅，卒之崙頭攞第一。

## 交通
;搭車
*車：264路、264A路、B25路
*車站：崙頭村委站、崙頭立交站、中華姓名博物館站、崙頭總站
;輪渡
*官洲碼頭—崙頭碼頭
;隧道
*崙頭-生物島-大學城隧道

## 參考資料
*《廣州市文物普查彙編》
*《海珠古祠堂》
*《崙頭村史》
*《崙頭黎氏族譜》
金門菜刀

**金門菜刀**（），係中華民國金門縣嘅特產之一，使用金門砲戰期間中國人民解放軍砲擊金門所用嘅砲彈嘅彈殼製造。金門菜刀好利，又好耐用。

## 史

1958年至1979年間，中國人民解放軍成日用榴彈同砲宣彈砲擊金門，響20年間有超過100萬粒砲彈落喺金門；解放軍喺砲擊前期用識爆炸嘅榴彈，後期用唔會爆炸嘅砲宣彈，呢兩種炸彈係製造金門菜刀嘅主要原料。

砲戰之後，「金合利鋼刀店」嘅老闆吳君乃買咗好多島內嘅彈殼，用嚟整刀。由於彈殼嘅鋼鐵嘅質量好好，打製出嚟嘅菜刀特別利兼耐用，即使切硬物都唔容易變形，令到金門菜刀喺台灣好出名。家陣整金門菜刀嘅著名鋼刀店有「金合利鋼刀店」同「金永利鋼刀店」；由於菜刀有紀念價值，早年去金門當兵嘅台灣後生仔返鄉下嗰時，通常會買幾把嚟留念；台灣海峽兩岸實施「小三通」之後，金門菜刀又成為大陸觀光客爭相搶購嘅產品。

## 參考
踩雪屐

**踩雪屐**，近年又叫**滾軸溜冰**，係種運動，需要着住對下面裝咗好多轆嘅鞋（叫**雪屐**或者**滾軸溜冰鞋**），喺冰面（或者平地）上滑行。

## 睇埋
*溜冰
掌上壓

**掌上壓**係種健身運動，做嘅時候要趴地，雙腳伸直，單憑兩隻手掌用力壓地將個身升降，主要鍛練胸肌、三頭肌同三角肌。

## 參考
拗手瓜

**拗手瓜**係種鬥大力嘅競技運動，兩個人面對面坐，同一邊手瓜（通常右手）放上檯握緊對方，邊個可以將對方隻手壓低就贏。

拗手瓜鬥的不只是力量,更要有技術,一些體型小的選手能贏比他們體型大的選手,靠的更加多是技術
艾加扎里

**艾加扎里**（，）係波斯裔伊斯蘭教遜尼派神學家、法學家、哲學家同神秘主義者，俾部份學者話係繼莫哈邁德之後，最有影響力嘅伊斯蘭教徒。

佢被認為係11世紀嘅「穆扎迪德」（更新者），即信仰嘅重塑者。根據先知嘅聖訓，佢每一百年就會出現一次，以重振烏瑪（伊斯蘭教社群）嘅信仰。加沙里嘅著作受到同時代人高度讚賞，因此佢獲得咗「伊斯蘭教嘅證據」（**[[胡賈特·伊斯蘭]]**）嘅榮譽頭銜。加沙里係沙斐儀學派嘅著名穆智台希德（伊斯蘭法學家）。

加沙里嘅大部分作品源於佢被委任為巴格達尼扎米亞大學校長之後嘅精神危機——呢個係當時穆斯林世界最負盛名嘅學術職位。呢導致佢最終離開穆斯林世界超過十年，因為佢意識到自己選擇咗地位同自我，而唔係真主嘅道路。佢好多偉大嘅作品都係喺呢段時期寫嘅。佢相信伊斯蘭精神傳統已經衰落，而第一代穆斯林教授嘅精神科學已經被遺忘。呢個信念促使佢寫咗佢嘅代表作《宗教科學的復興》（*Iḥyā' 'ulūm ad-dīn*）。喺佢嘅其他作品中，《哲學家的自相矛盾》（*Tahāfut al-Falāsifa*）係哲學史上嘅一個里程碑，因為佢提出咗對亞里士多德科學嘅批評，呢種批評喺14世紀歐洲得到進一步發展。

## 生平

加沙里大約喺年出生於伊朗圖斯，當時呢度係塞爾柱帝國嘅一部分。佢係波斯裔嘅穆斯林學者、法律專家、理性主義者同靈修者。佢出生喺塔巴蘭，呢度係伊朗圖斯地區嘅一個城鎮，位於大呼羅珊（而家係伊朗嘅一部分），喺塞爾柱王朝入主巴格達同結束布韋希王朝嘅阿米爾·烏馬拉統治唔耐之後。呢標誌住塞爾柱人開始對哈里發產生影響。隨住塞爾柱王朝嘅影響力不斷擴大，阿布·蘇萊曼·道德·查格里貝格喺1056年將佢嘅女兒阿爾斯蘭·哈通·赫迪賈嫁比哈里發巴格達阿拔斯王朝哈里發蓋姆。

有一個posthumous tradition，但佢嘅真實性喺近期嘅研究中受到質疑。呢個傳統講佢父親喺貧困中死咗，將年輕嘅加沙里同佢嘅弟弟艾哈邁德·加沙里交比一個蘇菲教派照顧。加沙里嘅同時代人同第一位傳記作者阿卜杜勒·加菲爾·法里西只記錄咗加沙里開始接受來自當地老師艾哈邁德·拉達卡尼同來自圖斯嘅納克什班迪教團蘇菲教派阿布·阿里·法爾馬迪嘅*[[伊斯蘭教法]]*（伊斯蘭法學）教導。之後，佢喺尼沙布爾跟隨朱韋尼學習，朱韋尼係一位傑出嘅法學家同神學家，被稱為「佢嗰時代最出色嘅穆斯林學者」，可能喺古爾甘學習一段時間之後。朱韋尼1085年去世後，加沙里離開咗尼沙布爾，加入咗尼札姆·穆勒克嘅宮廷，佢係塞爾柱王朝嘅有權勢嘅大臣，當時可能以伊斯法罕為中心。尼札姆·穆勒克授予佢「宗教之光」同「宗教領袖中嘅傑出者」嘅頭銜，並喺1091年7月將加沙里提升到當時「最有聲望同最具挑戰性」嘅教授職位：巴格達嘅尼扎米亞經學院。

佢喺1095年經歷咗一次精神危機，有人推測呢可能係由臨床癔症引起嘅，佢放棄咗自己嘅事業，以朝聖麥加為藉口離開咗巴格達。佢為家人做好安排，處理咗自己嘅財富，過起咗苦行主義嘅生活。根據傳記作家Duncan B. Macdonald嘅說法，放棄學術工作嘅目的係為咗面對精神體驗同對「聖言同聖訓」嘅更普通理解。喺大馬士革同耶路撒冷度過一段時間，並於1096年訪問過麥地那同麥加之後，佢返回圖斯，喺接下來嘅幾年裡過住*uzla*（隱居）嘅生活。呢種隱居包括避免喺由國家資助嘅機構教書，但佢繼續出版、接待訪客，並喺佢建立嘅札維亞（私人經學院）同漢卡（蘇菲教團聚會所）教學。

塞爾柱王朝大臣法赫爾·穆勒克，艾哈邁德·桑賈爾嘅大臣，催促加沙里返回尼沙布爾嘅尼扎米亞。加沙里喺1106年不情願地屈服咗，因為佢正確地擔心佢同佢嘅教義會遇到抵抗同爭議。佢之後返回圖斯，並喺1110年拒絕咗塞爾柱蘇丹穆罕默德一世（塞爾柱蘇丹）嘅大臣邀請佢返回巴格達嘅要求。佢喺1111年12月19日去世。根據阿卜杜勒·加菲爾·法里西嘅說法，佢有幾個女兒，但冇兒子。

## 學校關聯

阿爾-加扎利對蘇非派有系統性嘅發展同埋佢喺主流伊斯蘭入面嘅整合同接受作出咗好大貢獻。作為一位伊斯蘭學者，佢屬於沙斐儀伊斯蘭法學派同埋阿什阿里神學學派。阿爾-加扎利獲得咗好多個頭銜，例如*Zayn al-Dīn*（）同埋*Ḥujjat al-Islām*（）。佢被視為有影響力嘅阿什阿里早期穆斯林哲學學派嘅關鍵成員，同埋穆塔齊拉最重要嘅反駁者。不過，佢同阿什阿里學派相比，選擇咗一個稍微唔同嘅立場。佢嘅信仰同思想喺某啲方面同正統嘅阿什阿里學派唔同。

## 疏仕

## 出面網頁
慢步走

**慢步走**，亦叫**緩步跑**，係種運動，即係放慢腳步噉走一段距離，屬帶氧運動。

## 睇埋
*散步
蘇

**蘇**（）可以係：
*蘇氏
*江蘇嘅簡稱。
*蘇州嘅簡稱。
*蘇聯嘅簡稱。
*蘇格蘭嘅簡稱。
*蘇維埃嘅簡稱。
*蘇丹嘅簡稱。
*蘇里南嘅簡稱。
*紫蘇
*蘇 (周)，周代諸侯國。
*蘇 (嘢食)，日本古代一種乳製品。
*蘇 (化石)，一具暴龍化石。
*舒 (神)，古埃及神話嘅神，有啲譯爲「蘇」。
花地大道

**花地大道**（）係中國廣東省廣州市入面嘅其中一條主幹道，呢條主幹道喺荔灣區入面。成條馬路南北走向，南邊從佛山市南海區嘅永安路、南港路同三山大道嘅交界嘅南港立交度開始，一直向東北行，屈個彎兜向正北邊，去到珠江隧道口嗰頭。

## 概要
全長3.3公里，闊40米，雙向8車道。呢條馬路分開咗南、中、北三條。

## 史
其實呢條路響1989年6月逳手，一直到1990年底先至起好重通埋車。喺1993——1997年，由於地鐵1號線過咗珠江之後喺花地大道地底度行，隧道喺過咗芳村站南邊嘅地下人防工程之後轉去花地大道西邊行，之後喺坑口站嘅北邊出地面行。到咗2005年，馬路又整闊咗。而改名方面，佢係用咗花卉嚟改名嘅。

## 花地大道嘅三條道路，起點到終點
*花地大道南：從永安路、南港路同三山大道嘅交界嗰頭一直去到鶴洞路嗰邊
*花地大道中：從鶴洞路嗰頭一直去到浣花路嗰邊
*花地大道北：從浣花路嗰頭一直去到珠江隧道嗰邊

## 經過嘅道路

呢度啲路順序係從南去到北嚟排嘅，其中**加粗**咗嘅字係主幹道：
***[[永安路 (佛山)|永安路]]**、**[[南港路 (佛山)|南港路]]**、**[[三山大道]]**（南港立交）
*海龍路
*波園路
*增南路
*魚尾西路
*興漁路、環翠西路
*裕安東路
*鶴洞路
*東漖南路
***[[龍溪大道]]**
*浣花路
*喜鵲路、彩鳳路
*金鵬路
*花蕾路
*榮興路
***[[芳村大道|芳村大道中]]**
***[[珠江隧道]]**

## 交通
*以下呢拃字，加粗咗嘅字係轉車嘅地鐵車站。*
*廣州地鐵：
:西朗站、坑口站、花地灣站、芳村站

## 特色
喺花地大道南兩邊有好多種花嘅農戶響度。而喺花地大道中同花地大道北重有啲專業嘅批發市場喺度。喺龍溪大道口附近重有個芳村客運站畀啲乘客方便出去其它城市都得。

## 註
永勝街 (香港)

**永勝街**（**Wing Sing Street**），香港舊街，位處上環新紀元廣場，現已清拆。此街又叫「鴨蛋街」，皆因舊底沿街舖頭每多批發鴨蛋、鶏蛋、皮蛋、鹹蛋。開埠初時好多蜑家人去永勝街買鴨蛋，臘染魚網保持韌力。

## 歷史
永勝街1995年開始由香港土地發展局同香港地產發展商合作市區重建，1998年起成中遠大廈、新紀元廣場咁。

## 附近
*永樂街
*金龍中心寫字樓
*干諾道中
*香港永安百貨公司
*電車路電車站
*皇后大道中
*威靈頓街
*蘇杭街
*文咸街

## 歧異
*花蓮縣吉安鄉永勝街
*台南市永康區永勝街
*中國西安西安永胜街
田園沙律

**田園沙律**係種沙律，配料全部都係菜，基本都會有生菜同沙律菜，再自由配其他菜（好似番茄、青瓜、甜椒、橄欖），最後落沙律汁。
日式雞肉串

**日式雞肉串**（），又叫**串燒鷄**，係日本菜。做法係將鷄肉鷄什溝埋日本甜酒（Mirin）、日本清酒（Sake）、生抽醃起（亦有用鹽醃），再用竹籤仔串埋放落炭爐庶燒到熟。

## 花欵
* 正肉：鷄肶肉or鷄胸肉
* セセリ、ネック、きりん：頸頭肉
* ささみ：鷄胸走肥
* 手羽先・チューリップ・手羽元：鷄翼尖
* ボンジリ、ボンチリ、ボンボチ、三角、テール、ヒップ：鷄欏柚
* 皮、鶏皮、シロ：鷄皮
* ハツ、ココロ、ヘルツ：鷄心
* ずり、砂ずり、砂肝：鷄砂肚
* アカ、レバー、肝：鷄潤
* まめ、まめ肝：鷄豆潤
* 白レバー：肥潤
* つくね：免治鷄球
* ねぎま（葱間）：蔥扣鷄肉
* きんかん・チョウチン：鷄仔蛋
* トサカ、冠：鷄關
* スズメ、ウズラ：乳鴿
* ウズラ卵：鵪鶉蛋

## 睇埋
*韓式雞肉串
*日式豬肉串
*日式牛肉串
酥盒

**酥盒**（法文：**Vol-au-vent**）係法國嘢食，將酥皮搓成盒形焗，中間空位放餡，鹹甜都得。
煙三文魚

**煙三文魚**係將三文魚肉用煙燻嘅方法去加工，可以當冷盤配忌廉芝士同檸檬汁就噉食，亦可以配搭沙律、三文治、意粉等嘅食法。
蔗蝦

**蔗蝦**係越南嘢食，將蝦起肉打到起膠，再包住條蔗炸熟，蝦肉會吸收蔗嘅清甜香味。
天多利雞

**天多利雞**，又叫**天多利燒雞**、**印度燒雞**，係印度嘢食，用辣椒、蒜、薑、孜然同其他香料加埋乳酪將雞醃成紅色，再放佢落泥窰度燒熟。

## 睇埋
*印度燒雞塊
永曆

**永曆**係大明皇帝朱由榔嘅年號，相當於公元1646年到1661年，前後總16年。


ImageSize = width:400 height:50
PlotArea = width:380 height:30 left:10 bottom:20
TimeAxis = orientation:horizontal
DateFormat = yyyy
Period = from:1368 till:1661
AlignBars = early
ScaleMajor = increment:50 start:1644
Colors =
  id:canvas value:rgb(1,1,0.85)
BackgroundColors = canvas:canvas
PlotData =
  width:15 color:black
  bar:era from:start till:end
  bar:era from:1646 till:1661 color:blue
  bar:era from:1661 till:1661 color:red

左邊幅圖顯示**永曆**喺**大明**時期個位。
薯角

**薯角**，又叫**脆薯皇**，係薯仔食品，將薯仔連皮打直切開十件八件，落少少黑椒、鹽同其他香料，然後攞去炸熟或者焗熟。
## 睇埋
*薯條
*薯格
菲奧多勒·烏沙哥夫

**菲奧多勒·菲奧多羅域治·烏沙哥夫**（，）係俄羅斯帝國喺18世紀最傑出嘅海軍司令。

喺1768年至1774年嘅俄土戰爭，烏沙哥夫指揮咗耶卡謝蓮娜大帝為自己而建造嘅戰艦，戰後，烏沙哥夫喺地中海負責保護俄國商船，免受英國私掠船嘅襲擊。喺克里米亞半島俾俄羅斯帝國吞併之後，烏沙哥夫親自監督建造塞凡堡海軍基地同赫爾松港口。

喺1787年至1792年嘅俄土戰爭中，烏沙哥夫喺費多尼斯、克赤、坦德拉周卡里阿克拉贏咗鄂圖曼海軍。喺呢尐戰役，烏沙哥夫成功噉示範咗佢嘅海軍戰術學說：響未進入戰鬥序列嘅情況之下同敵軍議和，集中火力攻擊敵軍嘅旗艦，優化分配炮擊嘅目標，追擊逃散嘅敵軍，俘虜敵軍所有戰艦。

1799年，烏沙哥夫晉陞為海軍上將，俾人派去支援蘇沃洛夫元帥喺意大利嘅戰事。烏沙哥夫從法軍手中攞番希臘七島共和國，又清除咗科孚島同成個伊奧尼亞群島嘅法軍同封鎖咗法軍喺意大利嘅基地（尤其是熱那亞同安哥納）。

俄羅斯東正教會將烏沙哥夫封為俄國海軍嘅主保聖人，又喺2005年封佢做俄羅斯戰略轟炸機嘅保護神。

## 出面網頁
罩袍

**罩袍**係一啲阿拉伯同伊斯蘭國嘅傳統女人衫，係件深色嘅鬆身袍，由頭笠到落腳，只係眼前有塊薄紗畀人望出去。
日本國憲法第九條

《**日本國憲法**》**第九條**（日文：**日本国憲法第9条**），係日本國憲法第二章嘅主要內容，規定日本要放棄戰爭、唔維持武力、唔擁有宣戰權，所以日本國憲法又叫做《和平憲法》。

2014年，日本內閣總理大臣安倍晉三召開臨時內閣會議，透過修改憲法解釋，解禁集體自衞權，又賦予日本自衞隊更多嘅權限。

## 參考
魔術貼

**魔術貼**係將兩塊布合埋嘅裝置，由兩塊尼龍布組成，一邊有好多細勾，另一邊有好多圈圈，兩邊輕輕力就可以黐實，要拉開就需要用力，主要用響衫、鞋、袋。


file:Velcro Hooks.jpg|魔術貼一面
file:Velcro Loops.jpg|魔術貼另一面


## 睇埋
*鈕
*拉鏈
桶櫃

**桶櫃**係種櫃，入面裝有幾個櫃桶，可以成個座地，亦可以有四隻櫃腳。唔同櫃桶數量嘅桶櫃會有唔同名，譬如有三個櫃桶嘅就叫**三桶櫃**；有四個櫃桶嘅就叫**四桶櫃**；有五個櫃桶嘅就叫**五桶櫃**。
冼村路

**冼村路**（）係中國廣東省廣州市入面嘅一條主幹道。呢條馬路喺天河區珠江新城入面，北邊喺黃埔大道西嗰邊開始，一直向南去到臨江大道嗰邊。

## 概要
全長1.5公里，闊45米，雙向6車道。

## 名

其實呢條馬路之前就因為附近有個冼村喺度先至改咗噉嘅名。

## 經過嘅道路
呢度啲路嘅順序係從北去到南嚟排嘅，其中**加粗**咗嘅字係主幹道：
* **[[黃埔大道|黃埔大道西]]**、體育東路
* **[[金穗路 (廣州)|金穗路]]**
* 興盛路
* **[[花城大道]]**
* 興民路
* 興安路
* **[[臨江大道 (廣州)|臨江大道]]**
冼村

**冼村**（）係中國廣東省廣州市天河區嘅一條村，係珠江新城側近。村大姓係冼、盧、梁。

## 名
喺宋朝時，呢度重係兩個海拔7米倒，重黐埋一齊嘅山仔。啲人就話佢係「菖蒲二墩」（而家係接雲大街同西華坊）。東南邊有條河流佢珠江度（後嚟係改名嗌「東邊涌」，不過喺1976年就冇咗）。嗰時，陳氏祖先陳公就先揀菖墩（而家係接雲大街）入面有山有水嗰度嚟起屋開村。之後就發展到幾十戶，重向官府申請加入圖甲（而家講係戶籍管理），改名嗌「永泰鄉陳公村」。但陳姓人口到咗清朝時都冇咩發展噉，後嚟風水先生就話咗下，將個村搬去石牌墩度。根據《石牌村志》話，新慶村陳姓之前係住喺而家增城區嘅新塘沙村入面。喺明朝嗰陣，陳嘉猷就喺陳坊（而家係天河東路嘅廣州市摩托車俱樂部嗰邊）度搬咗過嚟，就冇話喺冼村度搬過嚟。

宋朝之後，陳公遷入冼村之後，羅氏祖先羅達合住喺冼村。但羅姓人口好似冇乜人噉。到咗2007年，冼村入面凈係得卅幾人姓羅嘅。之前重住過古姓同邱姓嘅人，但係姓古嘅到咗中華人民共和國成立咗無耐就得返一家到就冇後人喇。而邱姓喺中華人民共和國成立之前就冇嗮後人喇。

去到明朝中葉，冼村經已係陳、羅、古、邱、冼、盧、梁等姓聚居嘅大村，姓冼人最多，而姓陳搬走嗮，所以就將「陳公村」改名叫「冼村」。喺文化大革命改名嗌「紅旗大隊」，但係「冼村」嘅名重一直用到而家。

## 宗族
;冼帛宗
喺南宋末（1265—1278），喺南雄牛田坊嘅珠璣里嚟嘅冼帛宗，一家大細搬去番禺縣開晾傘（而家柯木塱）住。馮氏生二世祖冼肇真，冼肇真四隻仔：夢風、夢雲、夢雷同夢雨。而冼夢風就搬到茭塘司（而家係番禺區同海珠區嗰邊）嘅大山村；夢雷同夢雨就唔知去咗邊。夢雲娶潘氏，生冼露，冼露娶關氏，生五世祖冼清。而五世祖之後幾傳嘅山墳都葬嗮喺筲箕窩度。喺20世紀50—60年代，嗰度重有個村嘅廢墟響度，而個村入面有個嗌「冼塘」嘅大池塘喺度。

到咗元末明初，五世祖處士冼清就離開咗柯木塱，到咗林和村嘅東南邊——瘦狗嶺，之後搬到冼村嗰邊。聽話呢度成日養鴨，後嚟冼清嫁咗畀獵德鄉嘅其中一位姓劉嘅女仔之後，就搬咗去獵德嘅北邊，重買咗25畝田返嚟。聽話冼清個樣都幾靚仔又巴閉下。根據冼清嘅族譜記低咗，到十四世嘅人就好多後代嘅孫出嚟。到2007年為止，呢度已經傳到1000幾個第26代後代嘅人。而帛宗冼氏，就喺而家嘅冼村北邊——冼公祠入面。

;冼羅山
;盧氏
;梁氏

## 祠堂

## 參攷
* 冼村建村历史 網易房產
* 冼村 360百科

類:廣州地理
類:天河區自然村
類:珠江新城
窗簾

**窗簾**，簾一種，掛響窗邊用來遮光，又可以隔塵。窗簾原本係用竹造，不過依多數用布造，窗簾用嘅布叫窗簾布。如果用紗做叫窗紗。

## 睇埋
*百葉簾
簾

**簾**，屋內用具一種，通常設喺門窗，可以用出面隔一隔。亦有設喺屋中，分隔兩邊。簾，從竹，就係竹縷造。卷得起嗰啲叫卷簾。門有門簾，窗有窗簾。

政治上有謂垂簾聽政，君主年幼，由太后坐喺簾後聽取政務。
火爐

**火爐**又叫**壁爐**，係種建築物嘅結構，有個空間放柴，畀人生火取暖，燒柴嘅煙會經煙通排走。
## 睇埋
*暖爐
家庭電器

**家庭電器**又叫**家用電器**或**家電**，即係為屋企日常生活應用而設計嘅電器，可以煮食、家居清潔或者處理各種家務。
存款公司公會

**存款公司公會**（**DTC Association**）根據《公司條例》喺1981年成立，本來叫「**香港有限制牌照銀行及接受存款公司公會**」，任何有限制牌照銀行或者接受存款公司都可以加入存款公司公會。

佢哋嘅宗旨包括促進有限制牌照銀行同埋接受存款公司嘅整體利益、喺政府同埋佢哋嘅會員之間扮演中間人嘅角色，同埋作為政府嘅諮詢機構，就同香港接受存款業務有關嘅事幹提供意見。

## 聯絡
* 地址：香港上環文咸東街50號寶恆商業中心24樓2404室
* 電話：(852) 25264079
* 傳真：(852) 25230180
* 電郵：dtca@dtca.org.hk

## 出面網頁
* 
*
大頭釘

**大頭釘**係可以將物品釘起嘅簡單工具，通常一邊比較大方便揸手，另一邊係尖針。
## 睇埋
*撳釘
撳釘

**撳釘**（又寫做**㩒釘**）係種文具，一邊係尖釘，另一邊係平面，可以用手指去撳，通常用喺水松木壁報板。
## 睇埋
*大頭釘
水松木

**水松木**係用樹（通常係西班牙栓皮櫟）嘅樹皮纖維壓成嘅木材，又輕又軟又唔滲水，可以整酒塞或者壁報板。
奧斯卡·杜亞迪

**奧斯卡·杜亞迪**（Óscar Duarte；）係哥斯達黎加足球員，效力緊比利時甲組足球聯賽球會布魯日，司職中堅。

## 球會生涯
2013年1月，由哥斯達黎加球會Deportivo Saprissa加盟比利時球會布魯日。

2013年2月3號，對陣亨克，首次代表布魯日喺比甲出場，打足90分鐘。

2013年2月28號，對陣色格拉布魯日，獲得個人喺比甲首個入波。

## 國際賽生涯
2010年11月17號，對陣牙買加，首次代表國家隊出場。

2014年巴西世界盃決賽週，入選咗哥斯達黎加國家隊23人名單。2014年6月14號，小組賽首場對陣烏拉圭，於57分鐘攻入一球，最終助球隊3-1戰勝烏拉圭。其後亦打滿其餘兩場分組賽，分別以1-0戰勝意大利，0-0打和英格蘭，助球隊以D組首名出綫16強。2014年6月29號，16強對陣希臘，杜亞迪分別於42分鐘、66分鐘嘅犯規招致兩黃一紅被逐離場。但球隊最後仍以互射12碼淘汰希臘，首次晉身世界盃8強，對陣荷蘭。

## 出面網頁
*布魯日--Oscar Duarte
*FIFA 2014世界盃--Oscar Duarte
*Transfermarket -- Oscar Duarte
壁報板

**壁報板**係一大塊板，通常用水松木做，畀人用撳釘、釘書釘或者膠紙貼啲紙上去。

好多學校都有壁報板，中小學班房嘅壁報板通常會將學生優秀嘅作品「貼堂」，而唔少大學嘅公共地方都有一塊叫「民主牆」嘅壁報板，畀學生自由貼意見上去。
騎馬釘

**騎馬釘**係釘嘅一種，用嚟修補、接合嘢。最常見嘅係**釘書釘**，係種文具，一細條金屬，配合釘書機一齊用，將兩張或以上嘅紙釘埋一齊。

工程用嘅騎馬釘通常要配合釘槍用。
電水煲

**電水煲**，又叫**電熱水煲**、**電水壺**、**電熱水壺**，係種行電嘅水煲，只要將水倒落去，㩒一下掣就可以煲滾水。
## 睇埋
*電熱水爐
焫雞

**焫雞**（），正名**電烙鐵**或者**烙鐵**，係軟銲用到嘅架罉，將銲錫熱熔，令兩邊嘅金屬焊接埋一齊。

## 寫法
唔少人將焫雞寫做**辣雞**，但跟彭志銘《正字正確》考證，表示酷熱嗰個字嘅本字係「焫」，粵拼係 。

## 參考
鉸

**鉸**係連接兩件固體令佢可以轉向唔同角度嘅啤令機械。

生物學上，動物都有好多鉸位，叫做骹或者關節。

## 睇埋
*鉸剪
*門鉸
木結他

**木結他**指唔使用任何電子儀器幫手，就可以純粹用弦嚟發聲嘅結他，同電結他相對；原理係弦振會傳到琴橋，再傳到音板同共鳴箱放大。木結他主要分鋼弦嘅民謠結他或者原音結他（；中國大陸叫原聲結他）同主要用尼龍弦嘅古典結他（）。

雖然木結他自己出到聲，但係亦可以裝拾音器；因為民謠結他同古典結他嘅弦唔同質料，佢哋用嘅拾音器係唔同類型。

## 民謠結他
民謠結他係一般彈流行曲用嘅結他；除咗弦係鋼嘅之外，特徵係校音嘅六個扭掣會向出。民謠結他嘅揸法主要係向左傾斜到幾乎打橫，琴身用大脾承起，樂譜比較多用結他譜（）。

## 古典結他
古典結他係彈古典音樂用嘅結他；喺尼龍弦發明之前，佢用嘅係用貓腸（即係羊嘅腸）造嘅弦（而今都仲有用）。除咗弦嘅質料之外，古典結他嘅特徵係校音嘅六個掣會向下，而揸法主要係向左斜大概 45°；可以擺到咁斜嘅方法主要係用腳凳托起左腳，亦都可以用特別嘅架托起個琴。樂譜方面，幾百年前雖然係用結他譜，但係而今主要係用五線譜。

## 攷
梘粉

**梘粉**，又叫**洗衫粉**、**洗衣粉**或者**洗粉**，係洗衫用到嘅清潔劑，用咗比齋用清水更容易清走污跡同令件衫更潔白。
官洲

**官洲**（，）係珠江後航道嘅一個島仔，成個島一千八百萬方。東南面同小谷圍隔住官洲河，西北面同崙頭村隔住崙頭海。島上面有村，村民主要姓陳。

喺1999年，廣州市人民政府決定，將官洲起成廣州國際生物島，起到半路就發現咗五座漢墓響度，而呢個工程喺2008年10月15號開始逳手，2011年7月8號開放。

## 史
以前，小谷圍設咗海關，檢查出入嘅船隻。當時規定海關官員住喺小谷圍對住嘅島，所以呢個島就叫「官洲」。南宋嗰時，陳姓族人由南雄珠璣巷遷到爾道，官洲正式開村。嗰時官洲地區非常落後，一直冇橋樑、隧道同地鐵等其它對外交通可以入去呢個島，俾嗰時啲人笑佢做「廣州嘅海南島」。而村民凈靠崙頭附近嘅輪渡先可以入到呢個島。

受到1997年成功搞出克隆羊多利嘅影響而搞生物嘅高新技術產業，結果全球各地開始效仿搞生物園區。1999年4月，廣東新綠洲生物技術研究所接待緊廣州市人民政府領導時，話要喺廣州海珠區嘅官洲搞生物島，結果俾官方同意咗。1999年8月開始納入規劃，2000年12月重俾國家計委批准咗。2001年9月重將個島畀咗黃埔區睇實，參照廣州科學城模式嚟開發，但因為拆遷同唔夠錢，加上規劃未搞掂嘅問題，直到2004年嘅大學城搞好之後先至開始喐手搞。

初期雖然開發區團隊喺官洲搞咗辦公室而加快開發官洲，但嗰時交通超唔方便，最初凈得4人嚟辦公。啲人一大早要坐90分鐘船先至到個島，落班之後要天都黑嗮先可以返到科學城。

2005年3月，官洲第一個正式對外交通——連接科韻路嘅崙頭-生物島-大學城隧道正式開搞；同年6月重喺島南邊起好連接瀛洲同官洲嘅便橋，同年12月重將開埋入嚟。之後重搞咗綠道同幾間濕地、山體公園響度。直到2008年底起好嗮安置小區之後，先至將官洲渡口取消咗，個島先開始搞大規模施工。直到2010年亞運會開幕前先至搞掂嗮個綠道，隨後好多個設施喺2011年初都搞掂，2011年7月9號正式開島。

## 分佈同特色
### 街約分佈
官洲村由官洲中部嘅里巷（由義、居仁、居由、桂林、翔北、儒山、西華）、西約同北約組成。官洲村本體位於官洲中南部，全村成平面三角形，坐西北向東南；官洲北約又嗌「繒棚」，原本係水上居民聚居嘅地方，渠哋以捕魚為生，喺江堤搭木棚住，家家戶戶都掛住魚繒，所以就嗌「繒棚」。

### 民居特色
村裏面有百二座清朝民居，特徵係三間兩廊，用花崗石做牆腳、門楣、門框、窗框，水磨青磚做牆，建築裝飾有磚雕、灰雕、灰塑圖案。幾乎每家都有水井。

## 古蹟

*官渡亭
*華帝古廟
*居仁里門樓
*由義里門樓 
*水月宮
*陳氏大宗祠
*觀德陳公祠
*德勝陳公祠
*觀生陳公祠
*桂林里門樓 
*官洲古井

## 交通
### 地鐵
*：官洲站

### 巴士
*第三巴士公司 353路
*公眾假期5路

### 隧道
*崙頭-生物島-大學城隧道

## 攷
*《廣州市第四次文物普查彙編》
* 广州：风雨十二载 生物岛破茧 生態環保圖書館

## 註
特基拿

**特基拿**（西班牙文：**Tequila**），又叫**龍脷蘭酒**，係隻墨西哥起源嘅蒸餾酒，用到龍脷蘭嘅鱗莖去釀。

## 參考
蒸餾酒

**蒸餾酒**，當中好多亦會叫**烈酒**，係經蒸餾過程令酒精濃度更高嘅酒。正常釀酒酒精濃度只係去到十幾度，但如果經過反覆蒸餾，濃度閒閒地有三四十度。拔蘭地、伏特加、氈酒、特基拿、冧酒、威士忌、燒酒都係比較出名嘅蒸餾酒。
韓國服役獎章

**韓國服役獎章**（英文：**Korean Service Medal**），係美軍嘅一項跨軍種通用勳獎，根據美國時任總統杜魯門簽發嘅第10179號行政命令，喺1950年11月設立。韓國服役獎章係美軍響韓戰中主要頒授嘅勳獎。

## 獲得嘅條件
韓國服役獎章嘅頒發期限喺1950年6月27號至1954年7月27號之間，所有響呢段時間參與韓戰嘅美軍都可以獲發呢枚獎章。具體頒發條件如下：
* 喺1950年6月27號至1954年7月27號之間，響朝鮮半島同附近海域等等嘅指定地區服役，直接支援聯合國軍事行動
* 喺指定海域執勤嘅美國海軍或者美國海岸防衞隊艦艇上面服役至少一日
* 喺常駐指定海域嘅艦艇服役至少一日
* 響部分指定嘅灘頭地區參與或者支援戰鬥至少一日
* 臨時派駐地面部隊嘅人員喺指定區域連續服役30日或者斷續服役60日，派駐海上艦艇或者空中部隊嘅唔受服役時間所限
* 登上喺指定海域執勤嘅醫療船同接受治療嘅傷兵

## 獎章嘅設計
獎章係由美國陸軍紋章學院嘅雕匠設計，正面有一座韓國嘅城門，上面有一行字「KOREAN SERVICE」（韓國服役）；獎章背面嘅內圈係韓國國旗嘅太極圖樣，外圈有「UNITED STATES OF AMERICA」（美國）嘅字樣同一片橡葉。

## 相關嘅獎章

所有獲頒韓國服役獎章嘅美國人員同時可以獲頒聯合國韓國服役獎章。喺1999年之後，所有曾經響韓戰連續服役30日或者斷續服役60日嘅美軍人員可以獲頒大韓民國戰役服役獎章；喺韓戰開頭，呢個獎章只係頒發俾韓國士兵，後嚟擴展到所有聯合國軍部隊，不過當時嘅美國政府因為程序問題，無接受同認可呢個獎章。

## 參考
高第街

**高第街**（）係中國廣東省廣州市嘅其中一條好出名嘅街，以前廣州講嘅第一大鹽商——許拜庭同魯迅夫人——許廣平喺細粒嗰陣，都住過呢度。而呢條街喺越秀區嘅廣州起義路到北京路之間嘅位，大南路嘅南邊冇幾遠嗰度。

而家高第街啲舖頭專門賣泳裝、底衫褲同皮帶比較多。

## 名
其實呢條街都出咗個古仔，從前喺呢條街度有個姓周嘅財主，佢屋企就有米喇，佢就有成10幾條飛女，點知財主就好嗮下，成日都食凈咗一大堆餸響度（嗰陣時係冇提倡節約嘅規定），所以啲乞丐都好鍾意喺開咗餐之後都嚟到周宅附近乞食。而周財主喺心情比較好嗰陣就嗌埋啲飛女將食剩啲餸畀嗮乞丐度，重高興噉接受啲乞丐嘅開恩。相反喺心情唔好嗰陣，連棟門都唔開，甚至將食凈啲餸倒嗮咁滯。而周財主凈係得個嗌「伍阿秀」嘅飛女，成日喺夥計個房度做咕喱，佢個人好乖女嘅，睇到出面啲乞丐冇得食嗰陣就成日丼啲餸畀嗮佢哋食。

喺呢班乞丐入面，有位差唔多15——16歲嘅僆仔，佢既冇阿爸又冇阿媽，細個就出嚟做乞丐喇。雖然話佢個樣唔係好高下，但係佢好精叻㗎！而呢位僆仔係姓高，喺呢班乞丐入面係最細粒嗰位，出面啲僆友就話佢係「高弟」。而阿秀見到高弟之後就諗返佢之前嘅細佬，但係佢嘅細佬好陰功，因為佢鄉下成日都餓嚫，餓到死屄咗，所以佢就好照顧高弟嘅。見到佢咁細個就成日攞啲嘢畀佢食。

後嚟過咗好耐，阿秀就鍾意咗高弟，重成日有來有往，成班乞丐都睇到嗮（有啲乞丐重好鍾意佢添）。話返轉頭，邊位都鍾意阿秀啩？點知成日都俾高弟第一個攞咗先。有啲乞丐就好嬲喇，佢哋就聯手做低個高弟，唔畀佢嚟食。不過高弟就未驚過，後嚟有位乞丐將呢單嘢話咗畀周財主知，就亂咁話：「周家財主嘅飛女同乞丐係唔係兩個人之間挾埋嚟一齊偷佢間屋啲嘢㗎？」

點知周財主聽到呢單嘢啫，就激到眼火爆，佢一下捉住阿秀就猛咁打！！！重大聲噉問佢：「你畀咗啲乜去乞丐度！！！！！！」阿秀就話：「冇啊……啲餸你唔食嘅……」而周財主問佢都問唔到啲乜，就打到阿秀死下死下，結果阿秀噉就俾周財主打㞗死咗喇。

點知高弟收到阿秀死杘咗之後就好傷心，行咗去阿秀個墳度重喊足7日7夜，點知菩薩聽到佢喊就攞咗救命水嚟救返阿秀出嚟，點知阿秀就死過翻生，高第同阿秀就多謝咗菩薩，最後就做咗夫妻重去咗鄉下度種田嚟搵食。就係噉，佢哋兩公婆生活得越嚟越好，後嚟，高弟嘅兩公婆買咗個田返嚟救賺咗大錢，變咗個富豪。而周財主就有錢到成日畊濫嗮，連屋企都冇埋。後嚟高弟返咗嚟廣州就發咗達，佢就買低嗮周財主住嘅成條街（包括埋周財主嘅住宅），之後一家大細就入嗮去住。點知啲人一聽到高弟返咗嚟之後就將呢條街改咗個名，嗌「高弟街」。後嚟有個秀才咁啱行過呢度，話「高弟街」個名唔好聽，就噉改咗個字，嗌咗「高第街」嘅名，而呢條街嘅「高第」兩個字就係「高家府第」噉解。就係噉，「高第街」嘅名就一直用到而家。

### 所謂「許地」

喺清朝嗰陣，第一代許氏家族嘅人喺汕頭市澄海區度搬咗嚟廣州嘅高第街嗰邊住，但係佢好窮。到咗第二代孫——許拜庭喺13歲嗰陣就去咗賣鹽鋪度做童工，由於佢好落力噉做嘢，鋪頭入面最猛嘅梗係佢喇，老細就成日派佢出海買鹽返嚟。點知許拜庭有次買鹽返嚟嗰陣咁啱得咁橋，俾大風暴睺到正，結果同行嘅其中一部船就俾風暴撳沉咗，重有一部係蕩失咗路（嗰陣時係冇GPS定位㗎），遲咗返嚟。凈係得許拜庭指揮嗰部船就順利返到廣州。結果佢買嗰啲鹽變咗獨行生意，個鹽鋪就發咗達。啲行人就話佢有福相，就爭住出大錢嚟買佢去第間公司度做嘢，點知許拜庭冚唪唥都話唔去啦。個店主就好多謝佢，就將佢啲股份劃咗去佢嘅名度，之後間鋪就越嚟越旺，結果許拜庭就變咗廣州第一大鹽商。而許拜庭之後嘅3個仔——許祥光就做咗進士，而許祥光嘅7個仔，冚唪唥都做嗮舉人。尤其係許應鑅同許應騤都分別做咗清朝嘅一品官同二品官。而之後嘅第5代人——許崇清同許崇智都係成個廣東入面出嗮名嘅名人。

## 史
喺中華人民共和國成立之前，高第街重係廣州入面，其中一個最出名嘅商業中心，喺呢條街入面見到好多鋪頭同好多商品響度，其中「九同章」同「三多軒」呢兩個老字號嘅鋪頭就係喺呢條街入面。嗰時，街入面嘅鋪頭都成日做後作坊式工廠。

中華人民共和國成立咗之後，高第街就變咗好多。1978年改革開放咗之後，高第街重變咗廣州服裝等個體戶入面，最出名嘅街。可以話如估嚟咗廣州嘅高第街度就話真係值咗。後嚟話搞入室經營，個街中間啲鋪冚唪唥都拆嗮，而經營方面就轉咗做批發生意。

1980年10月，高第街變咗廣州市第一個工業品市場，重變咗中國內地第一條經營服裝嘅個體戶集貿市場，而佢嘅靈活經營方式重新潮嘅服裝，重吸引埋喺成個中國地區嚟嘅旅客同商販添。

喺1983年—1992年，就係高第街搞得最旺嗰時，成日嚟買衫褲嘅人唔係凈得廣州本地市民，重有係喺中國內地嚟嘅服裝批發商添。

1993年，由於成立咗廣州白馬服裝批發市場嘅關係，有唔少同行嘅人喺高第街嗰邊開分店，有啲高第街嘅個體戶重搬咗去嗰邊。

20世紀90年代中期，由於廣州陸續噉開咗啲服裝批發商廈，有時裝市場地位嘅高第街就開始慢慢噉衰落。而家高第街係一條賣底衫同游水衫嘅街喇。

## 出過嘅名人
* 林則徐——發動虎門銷煙混動主義名人
* 許廣平——廣東最出名嘅鹽商，魯迅先生嘅夫人。
* 許氏家族後人
*: 許祥光——清朝廣州名紳
*: 許崇智——中華民國粤軍總司令
*: 許祥清——清代教育家
* 張子頤——張九齡嘅後裔
* 李孔修——明朝比較出名嘅畫家
* 許卓——紅軍將領

## 相關書籍
* 俗話廣州 第170頁 ISBN 7-80655-150-6/K·18

## 連出去
* 高第街的由来 網易博客
* 广州市越秀区街巷趣谈 越秀區人民政府官網
* 广州市著名商业街——高第街改革开放三十年的变迁 華語廣播網（粵語版）
* “高第街”由来缘于“靓仔”而非状元 廣州本地寶
* “高第街”名称的由来（广州市） 廣東文化網
* 高第街与许地 360doc個人圖書館
* 取名高第街 缘于“靓仔”而非状元 新快網
* 高第街嘅由来 新浪影音娛樂

類:廣州街道
伏特加

**伏特加**（俄文：**водка**；波蘭文：**wódka**；烏克蘭文：**горілка**），係隻俄羅斯起源嘅蒸餾酒，通常用到穀物或者薯仔去釀，酒精濃度一般去到四十度或更多。
白葡萄酒

**白葡萄酒**，港澳地區通常叫**白酒**，係種葡萄酒，因為用提子去咗皮先至釀，所以酒色同提子肉差唔多，呈淺黃色或者淺金色。

## 睇埋
* 紅酒
* 汽酒
中國燒酒

**燒酒**，又叫**白酒**，係隻中國起源嘅蒸餾酒，通常用到高粱或者稻米去釀，酒精濃度一般去到四十到六十度。出名嘅燒酒包括茅台、汾酒、五糧液等等。
九龍塘消防局暨救護站

**九龍塘消防局暨救護站**係香港消防處一座集消防局暨救護站，**九龍消防總區總部**亦設喺呢度，喺九龍九龍仔浸會大學道3號，鄰近香港浸會大學，喺2006年12月落成同啟用。

## 興建原因
根據政府當局喺2004年向香港立法會財務委員會工務小組委員會提交嘅文件，喺九龍塘興建消防局同救護站嘅其中一個原因係要解決樂富、筆架山同九龍塘消防同救護設施唔足嘅問題，皆因上述地區係「樓宇稍為密集地區」，而最就近嘅消防局都較偏遠，唔符合香港消防處有關消防車輛須喺接獲樓宇火警召喚後，喺六分鐘內抵達火警現場嘅政策（由馬頭涌消防局、石硤尾消防局同黃大仙消防局到達九龍塘一程需時約8分鐘）。另一方面，喺九龍塘設置救護站係要改善樂富、筆架山同九龍塘一帶嘅救護服務。另一個興建嘅原因係要重置原設喺黃大仙消防局內嘅九龍消防總區總部，以改善擠迫環境。

## 建築
九龍塘消防局暨救護站佔地2,876平方米，樓面面積達4,850平方米，樓高6層。設有4個停車位、更衣室、休息室、食堂、健身室同露天操場等。九龍消防總區總部建築部份設有職員辦事處、演講廳、會議室、會見室、圖書館、康樂室、候命人員休息室、茶水間、貯物室同16個停車位。

九龍塘消防局暨救護站喺外觀上同香港其他嘅標準消防局暨救護站唔同，打破咗傳統規格，外牆用白色同灰色嘅磁磚組成，電閘被塗上咗綠色，有別喺傳統嘅紅色。呢個外，佢外觀唔單止能夠配合附近環境，同時亦可以減低鄰近嘅香港浸會大學同香港專業教育學院李惠利分校等學校學生對消防局暨救護站嘅不安感覺。呢個類類折衷式嘅設計亦可以見喺馬灣消防局同尖東救護站。

## 軼事
九龍塘消防局被借用做《烈火雄心3》電視劇嘅外景拍攝場地。
 
## 參考

## 出面網頁

* 喺九龍仔興建設有九龍消防總區總部嘅消防局暨救護站（立法會財務委員會工務小組委員會文件）
* 九龍塘消防局
三角街

**三角街**（英文：**Triangle Street**），係香港一條街，喺灣仔區灣仔街市附近，北面連莊士敦道，南面連灣仔道，同西面隔個街口嘅太和街平行。

三角街有呢個名，皆因東面住宅地段同灣仔道、莊士敦道夾成三角。

## 鄰近設施
* 太和街遊樂場
* 駱克道室內運動場
* 修頓遊樂場
* 律敦治醫院
* 鄧肇堅醫院

## 交通
*巴士站：東行站喺大有大廈，西行喺軒尼詩道同灣仔道。
*電車站：喺莊士敦道大有大廈。 
*香港地下鐵：灣仔站 
*小巴

## 出面網頁
* 香港地方嘅三角街
* 香港街道映照 - 三角街
愛群道

**愛群道**係香港一條街道，喺香港島灣仔東部，屬一條環形嘅街道。街道東接崇德街去摩理臣山道，北接德仁街去灣仔道。

愛群道有好多學校、醫院、政府部門、公共建築物，午飯人潮唔少。

## 主要建築
### 宗教
*愛群道浸信會
*愛群清真寺

### 體育建築
*伊利沙伯體育館
*摩理臣山游泳池

### 學校
*愛群道浸信會呂郭碧鳳幼稚園
*灣仔學校
*聖公會鄧肇堅中學
*鄧肇堅維多利亞官立中學
*香港專業教育學院摩理臣山分校
*戴麟趾夫人訓練中心

### 醫療設施
*麥理浩牙科
*鄧肇堅醫院

### 社會福利機構
*浸會愛群社會服務處(喺鄧肇堅社會服務中心)

## 鄰近街道
*灣仔道
*皇后大道東
*摩理臣山道
*崇德街
*德仁街
*號善街
*永祥街

## 交通
*港鐵銅鑼灣站A出口

## 出面網頁

*灣仔愛群道地圖
隆安街

**隆安街**（）係香港灣仔區內一條行車由西到東走向嘅街道，西端同石水渠街交叉，望到聖雅各福群會社區服務中心。隆安街嘅中段有百幾年歷史嘅灣仔北帝廟，同摩天嘅古樹細葉榕。 隆安街嘅東端係車房集中地堅彌地街。 

隆安街東西兩端向南行，都可以通去堅尼地道，而去北行，可以通去繁盛嘅皇后大道東同灣仔舊區。

## 出面網頁
*灣仔隆安街地圖
車公廟

**車公廟**有下面呢幾間：
*沙田車公廟：喺香港新界沙田區大圍，附近有港鐵車公廟站
*蠔涌車公廟：喺香港新界西貢區蠔涌
*深圳車公廟：已經無咗，本來喺深圳福田香蜜湖，而家只係有個深鐵車公廟站留低個名
大王爺

**大王爺**係道教神祇，相傳大王爺即係唐代忠臣李文忠。

## 睇埋
*大王爺誕
*大王爺廟
大王爺誕

**大王爺誕**係慶祝大王爺嘅寶誕，唔同地方嘅大王爺誕慶祝日子都唔一樣，譬如香港大埔三門仔喺正月初二到正月初六慶祝；香港大埔元洲仔喺五月初六到五月十三慶祝；香港大嶼山梅窩就喺二月初二慶祝。
大王爺廟

**大王爺廟**有下面呢幾間：
*元洲仔大王爺廟：喺香港新界大埔元洲仔
*翠屏邨大王爺廟：喺香港九龍觀塘翠屏邨
*黃竹坑大王爺廟：喺香港港島香港仔黃竹坑
關帝誕

**關帝誕**係慶祝關帝嘅寶誕，正日喺農曆六月廿四慶祝，但亦有人喺五月十三慶祝，相傳呢日係關帝個仔關平誕辰。
關帝廟

**關帝廟**係祭祀關帝嘅廟，中國大陸、臺灣同香港都有唔少，甚至日本同海外地方都有。

## 中國大陸
*小港關帝廟
*解州關帝廟
*東山關帝廟
*荊州關帝廟

## 臺灣
*新竹關帝廟
*彰化關帝廟
*東照山關帝廟
*高雄關帝廟

## 香港
*深水埗關帝廟
*大澳關帝廟
*掃管笏關帝廟
*荃灣關帝廟
車公

**車公**，又叫**車大元帥**，係道教神祇，相傳本來係南宋末年時嘅一位勇將，曾經護送走難嘅宋帝昰同宋帝昺到香港一帶。

## 睇埋
*車公誕
*車公廟
太和街

**太和街**（），係香港一條街道，都係一個露天傳統街市一部分，喺香港島灣仔。太和街北端連接莊士敦道，南端連接交加街同灣仔道交界，同三角街同石水渠街平行。

太和街係區內嘅露天濕貨市場，名叫灣仔街市，有好多個賣生肉、海鮮同蔬菜嘅攤檔同舖頭。

## 參考資料

*影視同娛樂事務管理處 - 太和街
* 灣仔太和街地圖
*香港街道映照 - 太和街
點燈

**點燈**係中國華南鄉村過年傳統習俗，每年農曆正月（約莫元宵前後），鄉民都會喺祠堂、神廳或者神壇舉行點着燈籠嘅儀式，慶祝過去一年出世嘅男丁，嗰年有幾多男丁出世就點幾多個燈籠。
扒天姬

**扒天姬**，又叫**扒天機**或者**扒船**，係香港新界村落獨有嘅過年傳統習俗，通常都係農曆正月十五到正月十九其中一日搞，村民會帶住隻紙紮嘅船行勻成條村，向村民收集污糟嘢放落隻船度，最後一把火燒咗佢。
太平洪朝

**太平洪朝**係香港新界北區村落（包括丙崗村、金錢村、粉嶺圍）獨有嘅過年傳統習俗，喺農曆正月十五到正月十六（或者正月十八到正月十九）進行，主要幫自己條村祈福，儀式包括搶雞毛、扒船、劈沙羅（豬肚）。
兩文三語

**兩文三語**（）係香港政府推廣嘅語言政策。兩種文字係中文同埋英文，三種語言係粵語（廣東話）、英語同埋普通話。

## 政策內容
香港政府喺香港主權移交（1997年）後實行「兩文三語」嘅語言政策：書面文係中文同埋英文、口語係粵語、英語同埋普通話。第一語言係粵語，粵語亦係族群母語；第二語言係英文同普通話。

## 歷史
香港喺1840年成爲英國嘅殖民地，以自由港嘅身份，成爲大英帝國嘅轉口港。嚟自英國嘅政府官員同商人都講英文。英國政府喺香港繼續用英語嚟做官方語言，但係喺1974年，《法定語文條例》獲得通過，令中文成為另一種官方語言。1984年《中英聯合聲明》附件一規定，喺將來嘅香港特別行政區，英文會係官方語言之一，呢一點喺1990年《香港基本法》第9條入面得到確認。1997年主權移交之後，英文仍然廣泛噉喺法律同商業領域度用緊，而且幼兒園、小學、中學同大學仍然教緊學生英文。亦都有唔少地方用英文命名，尤其喺香港島就更多。

中文方面，喺1974年通過嘅《法定語文條例》度，宣佈中文係香港另一種官方語言。大多數香港居民嘅母語係粵語旗下嘅廣州話（廣東話、廣府話），政府事實上使用嘅官方語言亦都係呢種，但係《法定語文條例》並冇指定中文要講邊一種漢語變體語言。1984年《中英聯合聲明》附件一規定，喺將來嘅香港特別行政區，中文會係官方語言之一；1987年3月，《法定語文條例》經過修訂之後，要求所有新立嘅法例必須以中英文雙語制定。《香港基本法》第9條確認中文同英文兩者喺香港嘅官方地位。2006年，香港人口達到699萬，其中大約95%係華人嘅後裔，當中大部份人講粵語、客家話同潮州話呢幾種中文語言。至於普通話，作為中國共產黨執政語言，喺1999年，香港教育局已經公開宣傳話長遠要用普通話教中文科，被語言學家包睿舜（Robert Bauer）指責係「收買」學校，但越發引起香港人抗議，反而提升粵語嘅正統地位，甚至促進咗粵語白話文書寫嘅發展。

## 成效
中文書寫以繁體字爲主。隨住香港同中國大陸交流增多，有啲簡體字、俗體字同埋源自中國民間嘅用語亦傳到去香港，少部份香港人書寫時會喺大量繁體中文之間夾雜少量簡體字、俗體字。有啲學校容許學生喺用中文作答嘅功課同考試度寫簡體字。考評局亦都容許學生喺公開考試度，使用合乎中國國家規範（即係由國家語言文字工作委員會喺1986年所頒佈嘅《簡化字總表》）嘅簡化字。喺一啲遊客區，市面上都會間中見到為大陸旅客而製作嘅簡體字標語同指示牌，不過，如果淨係得簡體字版本而冇同時提供繁體字版本，嗰啲店舖、公司或者機構都會惹起爭議，令唔少香港人覺得到本土語文文化冇受到尊重。繁體字同英文嘅書寫，仍然係香港絕大多數嘅主流。

另外，早年部份香港作家同埋香港傳媒以粵語用字嚟寫出版讀物嘅內文，成為粵語白話文（粵文）。香港警察同法庭整理口供時，需要將證人原話忠實完整噉紀錄低，防止出現歧意而造成法律上證供無效。不過香港早期用嘅繁體中文電腦系統都嚟自台灣，用大五碼嚟到做內碼，產生咗粵文缺字嘅問題，後來這些缺字已經畀香港政府正式收入香港增補字符集入面，成為字集裏面嘅粵語字，而且向國際標準化組織補完，作為ISO 10646同Unicode標準嘅一部份。而家，粵文缺字嘅問題基本上已經解決。唔只喺日常嘅電腦同網絡通訊度，粵文佔咗主導位置，近年更加有粵文文學雜誌、粵文翻譯等等出現，粵文書寫到而家已經蔚然成風，喺坊間、文藝界同語言學界都大行其道。

## 使用
粵語係嶺南地區居民一路以嚟嘅主要母語同地區通用語，由香港開埠初期到而家，就一直係香港市區嘅主要語言，亦係今日大多數香港人嘅母語。

香港近九成人口都係以粵語嚟做母語同埋最常用語言。香港由於大部份場合都唔使用普通話，所以好多香港人嘅普通話都只有基本簡單交流嘅水平，從來唔用普通話嘅人亦都好常見。

英語方面，一般受過中學至高中教育嘅人都掌握基本嘅英語，可以簡單溝通。

## 睇埋

* 香港語文
* 香港文化
* 方言
* 官方語言

## 參考
南丫發電廠

**南丫發電廠**，人稱**三支香**，位於香港南丫島波羅咀，由香港電燈公司打骰。電廠所處地皮有123英畝（相當於50個香港大球塲），主力燒炭，亦會燒天然煤氣（natural gas），1978年起為港島、鴨脷洲同埋南丫島給應電力。南丫電廠現時發電37億萬火（3,737MW）。機器包括：8副燒炭發電機（coal-fired units），5副煤氣發電機（gas turbine units），1部風車（wind turbine），1副日光發電機（solar power system）與及2部combined cycle units。

## 沿革
*興建工程分為三期進行。
*第一期：3副燒炭發電機（coal-fired units）2½億萬火（250MW），1984年落成。
*第二期：3副煤氣發電機（gas turbine units）3½億萬火（350MW），1副0.55億萬火（55MW）同6副1¼億（125MW）燃氣輪機，1991年落成。
*第三期：2副煤氣發電機（gas turbine units）3½億萬火（350MW），1997年落成。
*2002年，將1.25億萬火（125MW）燃氣輪機被改裝為3.45½億萬火（345MW）combined cycle units。
*另外1副3.35億萬火（335MW）combined cycle units於2006年落成。

## 擴建工程
為咗滿足不斷上升嘅用電量同埋減低燃煤發電嘅排放污染量，喺發電廠以南進行咗擴建工程，填海22公頃，起咗六台一共1800兆瓦嘅燃氣聯合循環機組同埋新輸電系統。第一台335兆瓦嘅燃氣機組喺2006年7月併網，10月開始商業運作，令到南丫發電廠嘅總裝機容量加到3736兆瓦。

南丫發電廠擴建部分嘅發電機組用天然氣做主要燃料，天然氣燒完之後產生嘅氮氧化物同埋二氧化碳會大幅減低，二氧化硫同埋懸浮粒子嘅排放量重近乎零，可以減低對環境嘅破壞。

## 出面網頁
官洲站

**官洲站**（，）係廣州地鐵嘅車站，呢個站有兩個站廳同月台，開通時間都唔同，其中喺2005年12月26號開通；而就喺2025年6月29號開放，位置喺黃埔區官洲島嘅中間，螺旋大道嘅地底。

## 結構
### 樓層
呢個站一共有地下2層樓。其中地下1樓屬站廳，而地下2樓屬月台。佢同大多數車站一樣，冇任何休息室同廁所、母嬰室響度。
#### 打掂

#### 打橫

### 站廳
官洲站嘅收費區喺站廳嘅西南邊，四周圍俾車站嘅商舖同人行通道圍住嗮，收費區入面有好多條扶手電梯同樓梯往返月台。

### 月台
呢個站有1個島式月台，喺官洲島嘅中間。

### 商鋪同自助服務
而家嘅官洲站入面得一間美心西餅嘅鋪頭畀乘客買嘢食。呢個站有自助服務設施畀乘客用，但係得好少。其中包括咗一台自動販賣機同埋可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引同畀乘客登記做廣州地鐵薈嘅會員嚟查獎分、換獎品嘅服務。

### 出入口

呢個站一共有4個出入口，分別係A、B同埋C，D。

## 車站歷史
###### 
#### 規劃
呢個站喺2000年嘅《近期線網規劃實施調整方案》入面最先出現，佢係新出嘅中間站，亦係廣州國際生物島嘅其一配套設施。隨後好快納入首通段（萬勝圍往返新造）嘅工程入面。
#### 施工
2003年初，由於官洲地區正式搞開發，呢個站亦正式開始喐手起。工程直到2005年10月底起好。

#### 開通
2005年12月26號，首通段正式通車之後就開咗呢個站，亦令到官洲島有交通服務。到咗2011年7月8號，由於生物島開咗，加上官洲地區已經唔再有「廣州版海南島」嘅稱呼嘅關係，官洲島就從之前海珠區就變咗蘿崗區嚟管理，嗰陣時，呢個站係蘿崗區入面唯一嘅地鐵車站。後嚟喺2014年嘅廣州市行政區劃調整入面，呢個站改由黃埔區管理。
###### 

## 利用狀況
因為佢係官洲島入面唯一地鐵站，喺2005年嘅聖誕節之前，官洲重係個島嚟嘅，嗰時冇橋、輪渡等其他交通去呢個島。喺2005年12月26號開咗之後，呢個站解決咗冇交通去官洲嘅問題。2011年7月8號生物島開放咗之後，呢個站都係得好少客流，一日之內凈係得幾個乘客入站同出站，大部分時間都係冇人上落車。除咗節假日有些少人流之外。

## 接駁巴士
生物島翠園站：
:日班車：
::353
:節假日巴士：
::5、6

## 上一站·下一站




類:官洲
電極

**電極**（，）講嘅係一般喺電池入面，同電解質溶液發生氧化還原反應嘅位置。佢係分開咗正負極，一般嚟講，正極就係陰極，佢同過攞到電子嚟發生還原反應，而負極就係陽極，佢係丼咗啲電子嚟發生氧化反應。而電極既可以係金屬，又可以係非金屬，如估佢可以同電解質溶液嚟換轉啲電子嘅話，噉就係電極喇。

## 由來
關於「電極」嘅概念，最先喺1834年由M·法拉第搞過系統電解實驗之後再提出嚟嘅，佢原嚟嘅意思係話插喺電解溶液入面，從而構成電池嘅屬棒。而電池就係由一堆兩個之間可以掂到嘅嘢嚟整成，其中一邊係電子導體──金屬（包括埋石墨）或半導體，另一邊必須係離子導體──電解質。而最簡單嘅電極應就係包括咗兩個物相同一個相介面。而呢樣嘢講深啲就係「半電池」噉解。

## 改名
關於「電極」係用咩方法嚟改名嘅，真係都幾複雜下，因為有啲係按返電極嘅金屬部分嚟改名；有啲係按返電極活性嘅氧化還原反應入面，所對應嘅物質特徵嚟改名；有啲係按電極嘅金屬部分樣嚟改名；重有啲係按電極嘅功能嚟改名。

## 符號

喺電池度成日都見到有標住「+」嘅符就係「正極」噉解，喺另一邊有標住「-」嘅符號就係「負極」噉解。如估係蓄電池嘅話，凈係得正極有寫「+」，而負極就唔玩呢尐嘅。佢重可以用顏色嚟話係正負極嘅：紅——正極，黑——負極。

## 表達式
一般用嚟話電極嘅表達式係寫低各串聯嘅物相，每相介面用個「|」符號嚟搞。

## 品種
*按材料嚟分：
**金屬電極
**膜電極
**微電極
**化學修飾電極
*按作用嚟分：
**指示電極
**工作電極
**參比電極
**輔助電極
*按性質嚟分：
**極化電極
**去極化電極

## 同佢有關嘅書籍
* 朱浩 《高中電學》：龍門書局（2010年）
* 孙毓庆 主编 《分析化学》（第四版） 人民卫生出版社 ISBN 7-117-03315-0

## 註

類:電極
類:電力學
青山發電廠

**青山發電廠**（），係香港最大發電廠，係中華電力同埃克森美孚夾份搞，由中電負責日常營運，喺屯門區青山西南踏石角，主要燒煤發電，輔以燒天然氣同燃油。起喺海邊係方便經由海路運送煤炭，最大發電量係4,108兆瓦。

## 攷
龍鼓灘發電廠

**龍鼓灘發電廠**（）喺香港屯門區湧浪近龍鼓灘，由中電控股同中國南方電網一齊擁有，發電廠佔地46公頃，係全香港頭一間用天然氣做燃料嘅發電廠，後備燃料係柴油。廠內有8部發電機，總發電量大約係2,500兆瓦。

## 攷
*中電集團官方網站—龍鼓灘發電廠
灣仔發電廠

**灣仔發電廠**係香港舊時一座發電廠，係香港頭一間電廠，喺而家香港島灣仔永豐街一帶。發電廠喺1889年起好，同喺1890年12月1號下晝6點開始供電。發電廠用蒸汽發電機組，總發電量大約係100千瓦。後嚟發電廠改用柴油發電機組，總發電量逐步提升到2,500千瓦。

隨住1910年起，供電範圍由中環伸展到西環同山頂，香港電燈發現灣仔發電廠逐漸唔夠用，就喺1913年選址北角起北角發電廠，同喺1919年夏季正式取代灣仔發電廠。

灣仔發電廠附近嘅街道，取咗《三字經》中嘅「三光者，日月星」嚟命名，比喻電力帶嚟光明。呢啲街道包括日街、月街、星街、光明街同電氣街。

## 攷
鴨脷洲發電廠

**鴨脷洲發電廠**係香港舊時一座發電廠，喺香港島區嘅鴨脷洲嘅西面。發電廠喺1968年開始初步投產，1971年發生五級大火，損失約莫千萬港紙。1978年正式取代北角發電廠，1981年全部起好同全面投產。發電廠採用燃油發電機組，總發電量大約係1,061兆瓦。

由於鴨脷洲發電廠接近已發展區，譬如鄰近嘅鴨脷洲邨，加埋和記黃埔收購香港電燈後，有意發展發電廠地皮做大型私人住宅項目，所以香港電燈開始積極研究將佢全數搬去南丫島。1989年12月31號，鴨脷洲發電廠正式閂門，香港島、鴨脷洲同南丫島嘅電力供應，由1990年起全數改由1984年起好嘅南丫發電廠負責。鴨脷洲發電廠原址就連同附近嘅蜆殼鴨脷洲油庫，發展做而家嘅大型私人屋苑海怡半島。
青衣發電廠

**青衣發電廠**係香港舊時一座發電廠，喺青衣南環。青衣發電廠喺起緊發生過爆炸，造成1死23傷。1969年開始投產，1973年青衣發電廠A廠開始投產，設有六部12兆瓦燃油機組。1977年青衣發電廠B廠亦開始投產，設有四部20兆瓦燃油機組，成間發電廠總容量係1520兆瓦。青衣發電廠喺1998年停產，五枝煙通喺1998年11月15號進行爆破拆卸。
基輔級航空母艦

**基輔級航空母艦**（蘇聯官方名稱「1143號航空巡洋艦工程」，俄文：**Авианесущие крейсера проекта 1143**；代號「海東青」，俄文：**Кречет**）係蘇聯海軍建造嘅第二代航空母艦，第一代可以搭載固定翼飛機嘅航空母艦。

## 簡史

1960年代，赫魯曉夫出於「飛彈至上」嘅概念，唔重視航空母艦嘅發展，將幾乎所有資源用澌來發展導彈巡洋艦同核潛艇。雖然蘇聯海軍後來建造徂兩部莫斯科級直升機母艦，但係直升機母艦嘅戰鬥力極其有限，根本無辦法用來保障海權。

1967年，安·安·古歷治高（А. А. Гречко）就任蘇聯國防部長之後，力排眾議，推出「鷹級航空母艦計劃」（「1143號工程」）。但係當時蘇聯嘅彈射器技術實在太唔成熟。德·菲·烏斯捷諾夫（Д. Ф. Усти́нов）接任國防部長之後，中止徂鷹級航空母艦計劃，改為發展有成熟技術支持嘅基輔級航空母艦，指定尼夫斯基工程設計局設計戰艦、雅哥夫利夫設計局設計艦載機。

1970年，第一架基輔級航空母艦「基輔號」喺烏克蘭尼古拉耶夫造船廠開工，1972年下水，1975年正式服役。之後，蘇聯政府又建造徂三架基輔級航空母艦，分別係「明斯克號」、「新羅西斯克號」同「巴古號」（後來改名做「戈勒殊哥夫號」）。其中「巴古號」由於艦載設備同武裝都同前三架基輔級有好大差別，所以有軍事家將佢歸為獨立嘅艦級。

蘇聯解體之後，俄羅斯海軍接收徂伊四架航空母艦，但係由於經濟困難，經費緊缺，前三架基輔級喺1993年全部退徂役，而「戈勒殊哥夫號」喺1994年嘅一場火燭之後就一直處於維修狀態。後來，「基輔號」同「明斯克號」分別被兩間中國集團買徂落來，其中「基輔號」被人拖徂去天津，先後被人改造成軍事主題公園同航母酒店，而「明斯克號」先係被韓國大宇集團買徂，之後又被一個中國集團買徂，之後就被人拖徂去深圳，變成徂另一個軍事主題公園。「新羅西斯克號」被韓國大宇集團當廢鐵恁買徂，之後拆解。2004年，俄羅斯同印度喺新德里簽署協議，俄羅斯向印度海軍轉讓「戈勒殊哥夫號」，但係「戈勒殊哥夫號」要喺俄國接受現代化改造，並且只能夠搭俄製艦載機，改造費用由印度承擔。2013年，改造之後嘅「戈勒殊哥夫號」改名為「超日王號」，正式加入印度海軍，艦載機亦都由雅克-38改為米格-29。

## 參考



類:蘇聯軍事
浣花路 (廣州)

**浣花路**（）係中國廣東省廣州市入面嘅一條馬路。呢條馬路喺荔灣區入面，西邊喺秋蘭街嗰邊開始，一直向東去到芳村大道東嗰邊。

## 概要
全長240米，闊10米，雙向2車道。

## 名
呢條馬路同花地大道一樣，都係用咗花嚟做名嘅。

## 經過嘅道路
呢度啲路嘅順序係從西去到東嚟排嘅，其中**加粗**咗嘅字係主幹道：
*秋蘭街
*金蘭路
*東漖北路
***[[花地大道|花地大道中]]**、**花地大道北**
*彩鳳路
*花灣路、花溪路
***[[芳村大道|芳村大道東]]**

## 註
南丫風采發電站

**南丫風采發電站**（）喺香港離島區南丫島大嶺，係香港頭一個用風力嘅商用發電站，由香港電燈公司用1,500萬港紙起，喺2006年2月23號正式啟用。

## 攷
*南丫風采發電站 - 開創香港「綠色」環保電力先河
廈滘站

**廈滘站**（，）係廣州地鐵3號線嘅一棟車站；呢個車站喺番禺區沙滘島廈滘村入面，有2個出入口。

## 車站嘅結構
### 樓層

### 站台
呢個站有一個島式月台，喺廈滘村廈滘南路嘅東邊地底度。

### 舖頭同自助服務

### 出入口

## 利用狀況
呢個站都係上漖村同埋厦滘村啲人同成日喺洛溪、南浦地區用巴士接駁嘅乘客成日嚟呢個站坐車嘅。喺2號線嘅南浦站開咗之後，重分咗呢個站嘅一部分客流去到南浦站度坐地鐵。

## 高峰客流控制
呢個站高峰客流控制嘅時間係星期一到星期五（工作日期間）7:45——9:00

## 接駁交通
*日班車：
**地鐵廈滘站：
:一般巴士：
::番56、番57、番58、番181、番183、 
:地鐵接駁巴：
::公交地鐵接駁4、公交地鐵接駁5
**五洲裝飾城站：
:一般巴士：
::303A、304、311、129、番17

## 上一站·下一站




類:番禺區鐵路站
熱兵器

**熱兵器**係一種武器，即係火炮，以硫磺等等嘅物料製成。

## 背景
大宋立國之後，成日俾北面嘅遼、西夏侵擾。大宋意識到防守唔係辦法，因此宋人設計咗火炮、火鳥等熱兵器。

## 用
### [[北宋]]
北宋末年，金國攻擊汴京（家下嘅開封）。第一次金軍俾宋軍用熱兵器打敗。金軍敗退後開始研究熱兵器，終於喺第二次反以熱兵器攻克汴京，俘虜宋徽宗、宋欽宗，北宋滅亡。

## 參攷
摩蘇爾

**摩蘇爾**係伊拉克第二大城，尼尼微省首府，亦近住古國亞述嘅都城尼尼微。

## 參考
大學城站

**大學城站**可以係：

*大學城站 (天津)：天津地鐵3號線起緊嘅車站。
*大學城站 (深圳)：深圳地鐵5號線（環中線）嘅車站。
*大學城站 (重慶)：重慶軌道交通1號線嘅車站。
*大學城站 (仁川)：仁川地鐵嘅車站。
*大學城站 (昆明)：昆明軌道交通1號線起緊嘅車站。
*大學城站 (伊利諾伊州)：Metra電鐵線嘅車站。

## 同佢差唔多名嘅地鐵站
*大學城北站：起緊廣州地鐵4號線嗰陣嗌過「大學城站」嘅名嘅車站。
*大學城南站 (廣州)：廣州地鐵4號線嘅車站。
*大學城南站 (昆明)：昆明軌道交通1號線起緊嘅車站。
*松江大學城站：上海地鐵9號線嘅車站。
*良鄉大學城站：北京地鐵房山線嘅車站。
*良鄉大學城北站：北京地鐵房山線嘅車站。
*良鄉大學城西站：北京地鐵房山線嘅車站。
大學城南站 (廣州)

**大學城南站**（；），之前嗌過**南亭站**（；），施工期間嗌過**小谷圍站**（；），係廣州地鐵、同嘅轉車站，位置喺番禺區大學城嘅中心大街南同中環中路嘅地底。不過兩個月台開放時間都唔同，其中喺2005年12月26號開放，而喺2016年12月28號開放，而喺2025年6月29號開放。

車站喺2005年12月26號到2016年12月28號中午期間，試過兩邊嘅收費區冇連埋一齊嘅現象。

## 結構
### 樓層

呢個站凈係得地下嘅兩層樓。其中地下一樓係站廳，有票務設施、客務中心同商鋪，同嘅月台，而地下二樓係免費區嘅聯絡通道同埋嘅月台，但後者兩邊唔相連，而地下三樓係嘅月台。
#### 打掂

#### 打橫

### 站廳
大學城南站係分開咗西南同東北兩個站廳出嚟，兩個站廳同兩個月台都係有條路軌隔開咗，免費區同收費區都有通道連埋一齊。

但係東站廳喺起緊嘅月台結構同整𨋢時整大咗，加上整咗車站商舖，所以東站廳另外嘅𨋢位劃咗收費區出嚟。嗰個收費區凈出站唔轉車，所以傷殘人士或帶咗大件行李啲乘客喺呢個站嘅C或D出入口出站嘅，必須要嗌工作人員幫手先至得。

### 月台
呢個站嘅有2個側式月台，喺大學城中心大街南嘅地底。而嘅喺大學城中環中路嘅地底。兩條線組成咗個十字架嘅樣噉。其中喺上面，喺下面。而站廳同月台嗰度雖然話有好多條柱響度，但佢同車陂南站一樣，條柱入面冇寫到站名出嚟。

另外，呢個站嘅月台南邊有條渡線響度。如估喺新造站搞出咗冬瓜豆腐嘅話，去南沙客運港嗰邊啲車就喺呢條渡線返轉頭。

### 商鋪同自助服務
而家嘅大學城南站入面有好多唔同類嘅鋪頭畀乘客買嘢同埋食嘢，好似有便利檔、麵包檔同洗衫舖、書店等。

另外，大學城南站入面重有好多自助服務設施畀乘客用，包括咗自動櫃員機、自動販賣機同自動影相機等；重有可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引同畀乘客登記變成廣州地鐵薈嘅會員嚟查獎分、換獎品嘅服務。

### 出入口

呢個站一共有4個出入口，分別係A、B、C，D。

## 頭尾班車信息同配線圖
}

|}
|}
}

|}
|}

## 車站歷史

### 嘅車站
#### 規劃
喺2000年嘅《近期線網規劃實施調整方案》入面就話咗，呢個站係嗰時新出車站嘅同時，重係廣州大學城嘅其中一個配套地鐵站，之後重搞咗入去嘅首通段（大學城專綫）工程入面。
#### 施工
喺2003年3月中旬，呢個站正式開始逳手起，一直起到2005年9月份先至搞掂。喺起緊呢個站嗰陣，由於2003年嘅地鐵規劃入面話咗呢度係同嘅轉車車站，所以佢都留低咗轉車嘅條件。
#### 通車
到咗2005年12月26號，首通段（大學城專綫）正式通車嗰陣，呢個站正式開放畀人坐車。
### 嘅車站
#### 規劃

雖然話喺嘅地鐵規劃入面話咗呢度係同嘅轉車車站，但係到咗2005年嘅地鐵規劃入面，就將條改咗行去新造站嗰頭重一直保持咗成5年，直到2010年出嘅地鐵規劃入面先至改返行而家呢個站停。而且呢個站重話咗係嘅一期總站。

#### 施工
到咗2012年9月中旬，由於嘅工程開始逳手起，所以呢個站嘅工程就用返事先留低咗嘅轉車條件嚟轉。

#### 開通
2016年12月28號，由於開通，呢個站嘅地下3樓區域亦開始營運。

### 嘅車站
喺2008年嘅地鐵規劃入面話咗呢個站係嗰時規劃緊嘅南邊終點站。雖然2016年10月21號，終點站摱到廣東科學中心附近嗰邊停，但2017年3月23號份立項批文即刻打回頭返到呢個站。
### 改名
其實呢個站一早就唔係嗌「大學城南站」嘅，而所謂「大學城南站」嘅名係2006年5月份嘅事。喺2006年5月份之前，呢個站係嗌過「南亭站」嘅名；而喺起緊呢個站嗰陣，重嗌過「小谷圍站」嘅名。不過到咗2006年5月份，地鐵公司向廣州市地名委員會申報話將呢個站改名嗌「大學城南站」。呢個站同大學城北站一樣，都係成個廣州地鐵入面，喺營運咗之後無耐就改名嘅地鐵車站。

### 月台嘅變化
從2005年12月26號開通之後，呢個站一直同坑口站一樣，都係分開咗兩個獨立嘅買飛區，而且兩區都連唔通嘅，嗰時若果入錯方向嘅乘客可以向車站工作人員幫手。但呢個現象自從首期開通之後，原先分開咗兩個獨立嘅買飛區已經有嘅月台連埋一齊，改變咗兩個月台獨立分開長達11年嘅歷史。
### 報站廣播
呢個站開通初期，報站廣播一直用嘅係女聲版。直到2009年12月28號，由於開通嘅關係，南向北嘅報站廣播都重新錄過，而北向南嘅報站廣播一直用嘅係2005年開通後無耐嘅版。自從喺2013年12月28號開通一期路段後，英文報站都統一改成「The next station is, Higher Education Mega Center South」，而右邊門落車嘅廣播改成男聲版直到2017年12月27號收車為止。從2017年12月28號朝早頭班車開始，報站廣播改成男聲版。

## 利用狀況
呢個站係大學城入面嘅其中一座地鐵站，佢重係往返大學城嘅主要交通工具，喺呢個站入面，一般都係啲大學城入面嘅高校學生成日嚟呢度坐車嘅，重有啲係南亭村、小谷圍村附近嘅樓盤啲人。如估喺星期五晏晝同埋星期日傍晚，呢個站成日都有好多人上落車。而喺平時，呢個站都幾多人用下。

## 坐車同轉車須知

若果你搭緊喺呢個站落車轉，要去到月台嘅中間位樓梯近出站嘅地方落去先至可以轉；相反，若果你搭緊喺呢個站落車轉，要去到月台嘅中間位樓梯上去先至可以轉；但兩者方法千祈冇出站。重有，若果你入站坐，入錯坐車方向或喺呢個站之前坐，坐錯咗方向嚟咗呢個站落車嘅話，先咪出站住，而係一定要行落去嘅月台再兜過去對面嘅側式月台上車。

另外，轉行南沙客運港嗰邊啲乘客，**唔好入咗專用通道入面**。萬一入錯咗專用通道嘅話，一定要快啲嗌車站入面着住檸檬黃衫黑褲嘅工作人員講清楚點解之後，工作人員識請你去車站入面嘅工作通道去到對面嘅月台度坐車。因為呢個站出站再入閘要重新畀錢。

## 接駁巴士
日班車：
*廣州巴士：
*:大學城專巴：
*::大學城環1、大學城環2、大學城1、大學城2、大學城3
*:普通巴士：
*::86、387
*番禺巴士：
*:番202、番201
*夜班車：
*:夜50

## 附近嘅建築同景區
* 大學城綜合服務南區
*廣東工業大學
*華南理工大學

## 文化裝飾

呢個站係一期嘅三個文化站之一，喺嘅月台出面嘅站廳免費區整咗以「智·島」做主題嘅文化藝術牆，主要內容以《弟子規》同埋活字印刷術嘅形式，以立體感表現出傳承思想，同大學城嘅教育相結合。而柱面裝飾係以字體部首結構嘅組合，但凈喺月台範圍出現，冇呢樣嘢玩。

## 註同攷

;註

;攷

## 上一站·下一站




類:番禺區鐵路站
廣州起義紀念館

，又叫，係由中國共產黨嘅張太雷領導發動嘅廣州起義先至起咗嘅蘇維埃政府所講嘅「廣州公社」。而呢間嘢喺中國廣東省廣州市越秀區廣州起義路200號之一，之前嘅中華民國國民政府所屬嘅廣東省立公安局就係喺呢度。

## 史
1927年12月11號，張太雷等人喺廣州爆發咗起義，而工人赤衛隊就開始攻打喺維新路（而家係廣州起義路）嘅廣東省立公安局，到咗12號晏晝，廣州蘇維埃政府就喺呢度宣佈成立。結果廣州起義肥佬咗，之後蘇維埃政府就廢埋。雖然話廣州公社凈係出咗3日，但佢係中國大城市入面，第一個起嘅蘇維埃政府，佢重俾人話咗係「東方巴黎公社」。

喺1949年解放軍霸咗廣州之後，公安局俾廣州市人民政府接咗，重喺呢度起廣州市公安局。到咗1956年，廣州市人民政府就將南樓起成廣州起義陳列室，重開放埋添。1987年，廣州市公安局將舊址嘅南樓、中樓同門樓呢啲建築畀嗮文物部之後就將舊址維修，重成立咗廣州起義紀念館。之前葉劍英喺呢度起咗「廣州公社舊址」呢6個標題字。但係，由於廣州市公安局冇乜辦公場所用地嘅關係，到咗2005年底，廣州市公安局先至向文物部門轉嗮凈低嘅舊址北樓同拘留所。喺2006年開始重新裝修過紀念館。喺裝修嗰陣，重喺舊址嘅北樓挖咗炮彈、手槍等文物出嚟。而呢個維修工程一直到2007年先至結束，而家呢間嘢係重新開放咗。

雖然話廣州市公安局最後將舊址冚唪唥轉嗮出去，但而家同廣州市國家安全局一樣，重喺廣州起義紀念館隔離，同廣州起義紀念館一齊用同一個門牌冧巴。喺1961年俾國務院劃咗入去全國重點文物保護單位嘅同時，重將廣州起義紀念館轉畀咗廣東革命歷史博物館嗰邊。

## 參攷
中國共產黨第三次全國代表大會會址

係中國共產黨開咗第三次全國代表大會之後留低落嚟嘅一棟建築，而呢棟建築喺中國廣東省廣州市越秀區嘅恤孤院路3號嗰邊。

## 主要紀念對象
喺1923年6月12號—20號，中國共產黨喺呢度開咗第三次全國代表大會。呢個重係中國共產黨入面，唯一一次喺廣州入面開嘅全國代表大會。而大會入面就搞咗國共合作嘅方針同埋策略嚟奠定咗革命統一戰線，後嚟統一嘅戰線方針同政策就變咗家陣中國共產黨搞掂啲勁敵、攞埋革命勝利法寶，重喺社會主義革命同建設入面，發揮咗好重要嘅作用。

## 史
* 1923年6月12號—20號：中國共產黨第三次全國代表大會喺呢度開咗。
* 1938年：間屋俾日軍嘅飛機炸冧咗。
* 1972年：中共三大代表徐梅坤嚟到廣州實地考察，重肯定買三大會址嘅地區。
* 1979年：三大會址登入咗廣東省文物保護單位
* 2006年1月：廣州市文物考古研究所用考古勘查辦法嚟挖同清出會址嘅基礎同埋凈低嘅地面，先至知之前三大會址喺呢度。喺搞掂咗發掘之後就改成起個細嘅廣場，隔籬起間中共三大歷史陳列館。而中共三大歷史陳列館、春園、中共三大會址遺址廣場同埋5號樓舊民居一齊，搞出個中共三大會址紀念館。
* 2006年7月1日：會址起好咗，重開埋館添。
* 2013年3月5號：會址遺址同春園一齊，寫入咗第七批全國重點文物保護單位。

## 構造
之前呢間會址係一棟兩層樓嘅磚木結構，坐西向東嘅屋，成間屋嘅平面好似個正方形噉，長同闊差唔多20米到，高有6米幾，其中一層樓嘅南北兩邊，係分開咗會議室同餐廳，而樓上就係部分會議代表嘅宿舍。

## 參攷

* 中共三大会址纪念馆简介
* 中共三大会址的确认
* 中共三大会址纪念馆
尊尼威士慕拉

**尊尼威士慕拉**（，，），係一位美籍匈牙利嘅游水運動選手同影星。

佢喺匈牙利特美思郡費多夫市（而家係塞爾維亞同羅馬尼亞嘅交界）出世，喺1930年代至1940年代之間，影過一部嗌「泰山」嘅電影同埋打破咗游水嘅世界紀錄先至出咗名嘅人。

佢重係1920年代入面，其中一位世界上游水游得最快嘅人，佢喺奧運會入面，贏過5嚿游水金牌同1嚿水球銅牌（代表美國參加1924年巴黎奧運會、1928年阿姆斯特丹奧運會），重破咗52次美國嘅國家紀錄同67次世界紀錄。喺佢嘅游水生涯入面，佢重變咗第6位演員嚟影「泰山」嘅角色。

1984年1月20號，尊尼威士慕拉因肺水腫去世，享年79歲。

## 相關書籍
* Fury, David A. *Johnny Weissmuller: Twice the Hero* (Minneapolis, Minnesota: Artist's Press. 2000) ISBN 0-924556-02-1
* Weissmuller, Johnny Jr. *Tarzan My Father*, Toronto: ECW Press 2002

## 連出去

*
*Louis S. Nixdorff, 1928 Olympic games collection, 1926–1978, Archives Center, National Museum of US History, Smithsonian Institution.
*The passenger list of the ship that brought the Weissmullers to Ellis Island
*"Serbia: Monument to Tarzan", ''The New York Times, February 17, 2007. The article states that Johnny Weissmuller was born in Serbia.
* 

## 註

類:奧運金牌得主

類:美國男演員
衞氏大宗祠

，堂號**慶源**（），係瀝滘衛氏總祠，喺廣州市海珠區振興大街28號。祠堂坐北向南，由頭門、燕子斗栱牌樓、拜亭、中堂同後堂組成，家下面積有兩千平方。祠堂入便有乾隆年間嘅賀壽屏風同一嚿石碑。1993年8月，成為廣州市文物保護單位。2012年，升咗做廣東省文物保護單位。而家重喺道維修緊。家下祠堂三面都畀工廠包冚，前邊被人當停車場。

## 歷史
明朝萬曆廿二年（1594年）籌款起祠堂，四十三年（1615年）落成。1856年，紅毛番鬼經過瀝滘，當呢間嘢係衙門，一砲打穿祠堂埲牆，後嚟用青磚填返。二十世紀中後期，祠堂被工廠霸咗啲地，面積由原先一萬個方縮水到兩千平方。

## 建築
**主體建築**東西兩翼有青龍白虎巷，天街有花崗石砌嘅平臺，四圍有八仙石圍欄。

**頭門**成個嘅樑架施月樑，用駝峰、斗栱托住條檁，硬山頂，碌灰筒瓦，陶瓦當，滴水剪邊，正脊灰塑龍船脊。上面掛直篤式牌匾，打棟寫住「衞氏大宗祠」。門口對聯「愛江海汪洋先入番禺開瀝漖 羨峰巒秀麗再過東莞辟茶山」，道門有門神。

**牌樓**係四柱三門三樓，燕子斗栱。正樓係廡殿頂，次樓係歇山頂，個匾額寫住「百世周宗」，兩邊嘅細字係「文章華國  詩禮傳家」。屋頂碌灰筒瓦，灰塑龍船脊。正門原先有四扇門，而家得翻門閂斗；次門用紅色砂岩砌成。次樓兩邊水磨青磚牆，各開券形門窿，簷下邊砌澀牙磚，上邊係碌灰筒素瓦灰塑脊。
 
**拜亭**係卷棚頂，同中堂連埋一齊，兩側有門通去外間。

**中堂**前後四柱，樑架結構簡潔，硬山頂，碌灰筒素瓦，正脊灰塑龍船脊。中堂掛「**慶源堂**」匾，兩邊對聯「燭影輝煌光射大夫劍履 爐煙縹緲香熏御史官裳」；金柱對聯「數十壺中仙走出甲子來交梨攴火棗并攴自是襟懷落落 百千族內人同入蟠桃去狐貉坐緼袍亦坐居然文質彬彬」。

**後堂**面闊五間，進深三間，硬山頂，碌灰筒素瓦，陶瓦當、滴水剪邊，正脊灰塑龍船脊。「河東衛氏祖先」牌位擺喺裡邊。

## 賀壽屏風
**賀壽屏風**躉喺中堂明間，係十二塊巨型木雕屏風，每塊高3.9米，闊0.7米，厚0.1米，鎏金正楷陰刻正文，屏風天頭地腳刻住啲浮雕圖案。正文內容係關於祝賀表彰衞氏家族裡面六十歲以上嘅壽星公（103位），係清朝大臣張廷玉喺乾隆丁卯年（1747年）用皇帝名義寫嘅，由進士汪由敦題，重有差唔多200位大官署名祝賀。

## 石碑
祠堂側門邊有嚿石碑，碑文係「祠內眾孫如有在祠右一帶黃羅滘北濠等將潮田築圍者本人及子孫永不得入祠享胙」，即係講大宗祠本房有人喺祠堂前面笪水田起堤圍嘅，佢自己同埋佢啲孫、息都無得入祠堂分豬肉。

大宗祠對住珠江，有化江為塘嘅格局，加上瀝滘河道多，往年江水漲起身嗰陣，都浸到祠堂前面嘅水田，甚至湧到入祠堂裡邊。舊時啲人以水為財，所以祠堂就成為成條村最好風水嘅地方，所以村民寧願水浸祠堂都唔想起堤圍擋住啲水。

## 註

## 參考書
*
*
*
*
北山 (廣州)

**北山村**（）係廣州市海珠區新滘鎮中東部嘅一條村，三面環山，東邊接住崙頭，北邊對涌望琶洲（北山涌經羅田圍流入黃埔涌）。成條村分舊屋、新屋兩個片，有北山、龍吟、青雲三條里巷。民國時期屬番禺縣茭塘司顯東鎮局。1949年之後，屬同西北邊嘅赤沙村組成嘅赤山地區。家時屬官洲街道。

## 北山開村
明朝，王氏家族遷入，北山正式開村。後來，嚴氏同提倡「明德重教」嘅莫氏都遷咗入來。北山莫氏係狀元莫宣卿嘅後人。

## 古蹟
;廟
*天后宮
*玉虛宮
;祠
*德昭莫公祠（敦倫堂）
*玄輝莫公祠
*玄璋莫公祠
*錦堂莫公祠
;鄉約
*北山鄉約
;門樓
*龍吟門樓
*青雲門樓
;民居
*十八級舊屋
*龍吟大街青磚民居
*青雲大街青磚民居
;古井
*十八級井
*紅砂井
*大井頭

## 攷
*《海珠區志》
*《廣州市文物普查彙編》
版稅

**版稅**係筆收費，雖然個名叫稅，但唔係政府收，而係當用到一個人有版權嘅著作嗰陣時，就要畀返版稅嗰個人。
板斧

**板斧**係古時兵器，似斧頭，刀刃平闊，相傳係唐代武將程咬金用嘅武器。

通俗小說入面話程咬金剩係識用三道板斧，所以就用「三道板斧」比喻人嚟嚟去去得嗰幾招，唔多掂。
北山村

**北山村**（）可以係：

*廣東：
**北山村，喺廣州市海珠區新滘鎮
**北山村，喺珠海市香洲區南屏鎮
**北山村，喺普寧市流沙東街道
**北山村，喺揭陽市惠來縣神泉鎮

*浙江：
**北山村，喺義烏市大陳鎮
**北山村，喺玉環縣城關街道
**北山村，喺玉環縣雞山鄉
**北山村，喺台州市黃岩區富山鄉
**北山村，喺景寧縣東坑鎮
**北山村，喺寧海縣躍龍街道

*福建：
**北山村，喺仙遊縣大濟鎮
**北山村，喺屏南縣壽山鄉
**北山村，喺福安市溪柄鎮
**北山村，喺福安市賽岐開發區
**北山村，喺壽甯縣鳳陽鄉
**北山村，喺福州市永泰縣白雲鄉
**北山村，喺福州市羅源縣松山鎮

*山東：
**北山村，喺膠南市琅琊鎮
**北山村，喺威海市環翠區初村鎮

*雲南：
**北山村，喺石林縣路美邑鎮
**北山村，喺鶴慶縣六合鄉
**北山村，喺尋甸縣塘子鎮
**北山村，喺賓川縣賓居鎮
**北山村，喺陸良縣小百戶鎮
**北山村，喺大理賓川縣宜居鎮

*寧夏：
**北山村，喺固原縣中河鄉

*河北：
**北山村，喺灤縣榛子鎮

*遼寧：
**北山村，喺大連市甘井子區甘井子

*青海：
**北山村，喺門源縣皇城鄉

*河南：
**北山村，喺林州市合澗鎮

*安徽：
**北山村，喺東至縣洋湖鎮
**北山村，喺郎溪縣新發鎮
**北山村，喺淮北市杜集區礦山集街道

*湖南：
**北山村，喺長沙市長沙縣北山鎮

*山西：
**北山村，喺晉中市榆次區東趙鄉
**北山村，喺長治市長治縣南宋鄉
**北山村，喺高平市原村鄉
**北山村，喺陵川縣楊村鎮

*湖北：
**北山村，喺孝感市大悟縣四姑鎮
米高卡尼

**米高卡尼**（；；），全名**米高奇雲卡尼**（ ；，美國音：/ˈmaɪkl̩ ˈkɛvɪn ˈkɑɹ.ni/），係美國夏威夷州檀香山市人，佢係一位超級神童。喺佢17歲嗰陣，因為入咗學院度做咗老師去教書，成為成個美國啲人猛咁討論嘅話題。佢因為8歲就入咗大學，而俾健力士世界紀錄大全列為世界上最後生嘅大學生。

## 生平
米高卡尼之所以成為神童，係因爲喺佢重細個嗰陣，佢家長畀佢喺屋企度自學，尤其係佢阿媽嚟敎佢（佢阿媽係美籍日本人）。米高卡尼細個嗰陣患有專注力失調過度活躍症，而佢家長拒絕咗呢啲藥品。佢妹妹——麥根（Maeghan）都係神童。

米高卡尼4個月就開始識講嘢。半歲嗰陣講咗畀兒科醫生一句：「我嘅左耳仔唔好彩感染咗病毒。」之後，佢就喺10個月（未到1歲嗰陣）就開始學閱讀。米高卡尼喺4歲嗰陣，莊學堅斯（）畀咗佢幾條比較難嘅數學多項選擇題嚟測試，而佢喺未經過呢方面嘅學習同考試就攞咗好高分嘅成績。

就係噉，佢就即刻保送到加州奴華圖市（Novato）入面嘅，佢凈係喺高中學咗1年（1990年）就畢咗業。嗰陣時佢先至得6歲。結果1990年就俾加州所挪馬郡（Sonoma County）嘅錄咗佢入去讀咗2年，米高卡尼8歲就攞到地質學嘅副學士學位，俾健力士世界紀錄大全列為世界上最後生嘅畢業大學生。佢10歲嗰陣重收到南阿拉巴馬州大學頒發嘅人類學學士學位。

## 探索同教學
米高卡尼喺14歲嗰陣，就喺以生物化學嘅碩士學位畢業，佢寫嘅118頁紙嘅畢業論文入面就講咗同胸苷磷酸化酶嘅同位素動能反應特效。喺探索方面，佢關注緊原子合成嘅糖基轉移酶嘅活躍性。之後呢個紀錄寫入咗健力士世界紀錄大全入面，佢係世界上最後生嘅研究生，但係，佢嘅「世界最後生嘅碩士」俾印度嘅達他格阿華他督斯打破咗。

## 遊戲經歷
* 2006年10月：佢喺美國嘅GOLD RUSH節目入面贏咗$100,000美金返嚟。
* 2006年11月：佢喺美國嘅節目入面贏咗大獎，攞到$1000000美金。
* 2008年4月25號、28號：佢喺美國嘅百萬富翁節目入面，玩到$25000美金就攞錢走咗。
* 2009年6月14號：佢挑戰美國嘅節目，玩到淘汰賽就輸畀擂主之後出局。

## 註

## 睇埋
* 神童
* 超級天才
* 智力超常之謎

## 連出去
*ABC News: "What Are Child Geniuses Like As Adults?", 2005

類:人類之最
光伏

**光伏**係將太陽光入面嘅太陽能透過半導體嘅光伏效應嚟轉化做電力嘅方法，用呢種方法發電嘅裝置就叫太陽能板或者叫光伏板。
地熱能

**地熱能**係指響地球入面嘅熱力攞能源，主要來源係地殼底下嘅熔岩將週圍嘅地下水㷫熱。

## 睇埋
*地熱能發電
*地幔
虹萱

**虹萱**（；），原名**露絲瑪莉·番頓布陸**（）係香港模特兒同影星，2006年開始加入歌手同時裝設計師行列，佢嘅首張全唱專輯《In My Dreams》喺2006年2月16號推出。佢講英文、法文、德文同粵語都好流利，而今學緊普通話。佢係亞歐混血兒，喺法國南部出世。

## 專輯
**[[Dreams Come True (Rosemary)|Dreams Come True]]*，Rogers Music（2006）（於2006年2月16號推出）
*"The Kitchen Musical Soundtrack" Universal Music（2012）（喺2012年發佈咗）

## 參考

## 相關新聞
*名模Rosemary發片　朝創作歌手邁進（台灣TVBS新聞，2006年1月3號）
*ROSEMARY處女唱片2月发行 敢玩吉他彈唱（2006年1月29號TOM.COM娛樂網）

## 連出去
* 虹萱官方網站
紫色蜜鳥

**紫色蜜鳥**（；學名：**Cinnyris asiaticus**）係種花蜜鳥屬嘅雀。

## 相集

file:Purple Sunbird (Female) I IMG 6029.jpg
file:Purple Sunbird- Male at Bhopal I IMG 0785.jpg
file:Purple Sunbird- Breeding Male- See the orange arm pit- I IMG 7808.jpg
file:Purple Sunbird (Male) I2 IMG 0052.jpg
file:Purple sunbird.jpg


## 註
馬太福音

《**馬太福音**》（），天主教叫做《**瑪竇福音**》，而東正教就譯做《**聖福音依瑪特泰所傳者**》，係《新約聖經》第一部份《四福音書》嘅第一卷書，全書共有28章，1168節。教會傳統一般認為，馬太福音嘅作者係耶穌十二使徒之一嘅馬太。

## 簡介
作者︰馬太，佢原本係稅吏（9章9節）
日期︰45-50年
地點︰耶路撒冷
對象︰猶太人

馬太福音指示我哋，耶穌係上帝應許畀人類嘅拯救者，透過耶穌，上帝實現咗佢喺舊約向佢子民應承嘅諾言。但係，呢卷福音唔單只畀猶太人，亦係畀全世界嘅人。

馬太福音嘅編排非常週密，由耶穌降生開始，到佢受洗、受試探、傳道、教導同喺加利利一帶醫治病人，之後記述耶穌從加利利上去耶路撒冷路上嘅經歷同最後一星期發生嘅事。成卷書嘅高潮係耶穌被釘十字架同復活。

呢卷福音寫嘅耶穌係一位偉大嘅教師，佢有權柄解釋上帝嘅律法，佢教導有關上帝主權嘅真理。佢嘅教導內容可歸納為五大類；
#登山寶訓：論天國子民嘅品性、責任、權利同前途（第5-7章）
#十二使徒嘅使命（第10章）
#關於天國嘅比喻（第13章）
#關於做門徒嘅意義（第18章）
#關於今世嘅終結同天國嘅來臨（第24-25章）

## 提要
#耶穌嘅家譜同降生（1章1節-2章23節）
#施洗約輸嘅工作（3章1節-12節）
#耶穌接受洗禮同受試探（3章13節-4章11節）
#耶穌喺加利利嘅宣教工作（4章12節-18章35節）
#從加利利到耶路撒冷（19章1節-20章34節）
#最後一星期喺耶路撒冷同附近地方（21章1節-27章66節）
#耶穌嘅復活同顯現（28章1節-20節）